
ALCHIMIA sau CĂUTAREA PERFEC ȚIUNII 


Capl ALCHIMIA SPIRITUALĂ 


Se întâmplă câteodată să vină la mine cineva pentru a mi se plânge că nu reuşeşte 
să scape de un viciu care îl chinuie. Săracul de el, a încercat de sute de ori dar nici o dată 
nu a reuşit. Atunci îi spun: “Ei bine, dar asta e minunat, este de-a dreptul formidabil! Asta 
dovedeşte pur şi simplu cât sunteți de puternic!” Mă priveşte uluit şi se întreabă dacă nu 
cumva îmi bat joc de el. Atunci îi spun: Nu, deloc, nu râd de dumneata, dar pur şi simplu 
dumneata nu-ți dai seama de propria forță. - Dar care forță? Eu nu reuşesc niciodată, sunt 
mereu victimă şi asta este o dovadă că sunt slab. - Ba nu, nu gândeşti corect. Să analizăm 
cum s-au petrecut lucrurile şi ai să înţelegi că nu glumesc deloc. Cine a format viciul 
acesta?... Dumneata. La început el n-a fost mai mare ca un bulgăre de zăpadă pe care-l 
puteai ţine în palmă. Dar jucându-te mereu cu el, adăugându-i puţină zăpadă, distrându-te 
să-l rostogoleşti, să-l împingi, a tot crescut până a ajuns cât un munte care acum nu te mai 
lasă să treci mai departe. La început şi viciul de care te plângi nu a fost decât un mic gând, 
dar l-ai întreținut, l-ai alimentat, l-ai “rostogolit” şi acum te simţi strivit de el. Ei bine, eu 
mă minunez de forța dumitale, dumneata ţi-ai construit acest viciu, eşti tatăl lui, este fiul 
dumitale şi este atât de zdravăn că nu mai reuşeşti să-l pui la pământ. De 
ce nu te bucuri? - Păi, cum să mă bucur? - Ai citit cartea lui Gogol, “Taras Bulba”? 

- Nu. - Ei bine, ţi-o povestesc eu. Bineînţeles, povestea este mult mai lungă. 

Taras Bulba era un cazac bătrân care îşi trimisese cei doi fii să studieze la 
seminarul din Kiev, unde au rămas trei ani. La reîntoarcere, erau doi flăcăi voinici. Fericit 
că-i revede, îşi manifestă dragostea părintească, în glumă, (cazacii se pare că au un fel al 
lor, foarte special, de a-şi manifesta dragostea!) le-a dat un brânci. Dar băieții n-au luat-o 
ca pe o glumă, au ripostat şi l-au pus pe tatăl lor la pământ. Când s-a ridicat, puţin cam 
şifonat, Taras Bulba nu a fost câtuşi de puţin supărat, din contră, a fost mândru că a fost în 
stare să facă doi fii atât de zdraveni. 

“Şi atunci, de ce nu eşti şi dumneata la fel de mândru ca şi Taras Bulba când vezi 
că fiul dumitale te-a pus la pământ? Dumneata eşti tatăl, dumneata l-ai hrănit, l-ai întărit 
prin gândurile dumitale, prin dorințele dumitale: deci eşti foarte puternic. Dar, dacă vrei, 
iată cum îl poți învinge. Cum procedează un tată care vrea să-şi cumințească fiul care face 
nebunii. Nu-i mai dă bani, şi fiul, lipsit de mijloace este nevoit să reflecteze şi să-şi schimbe 
comportamentul. Atunci, dumneata de ce să îți mai întreții fiul? Ca să-ţi ţină piept? Haide, 
strânge-i puțin şurubul! Din moment ce dumneata l-ai adus la viață, ştii că ai putere asupra 
lui. Altfel toată viaţa te vei lupta 
cu el sau vei suferi, fără ca să găseşti niciodată mijlocul potrivit de a ieşi din dificultate”. 

Din păcate, sunt prea puţini aceia care ajung să privească lucrurile astfel. Se luptă 
cu disperare cu anumite tendinţe negative care se manifestă în ei fără să-şi dea seama că 
pentru a ajunge acolo, au fost foarte puternici. Cu cât duşmanul din voi este mai puternic, 


cu atât aceasta dovedeşte că forţa voastră este mai mare. Da, acesta este modul în care 
trebuie să gândiţi. 

Observaţi numai cât sunteți de crispați când luptaţi cu voi înşivă şi câte greutăți 
întâmpinați, se dă o bătălie grozavă în voi şi această bătălie vă umple de contradicții. 

De obicei considerați că tot ceea ce este inferior în voi vă este duşman şi vreţi să-l ucideți; 
dar acest duşman este foarte puternic, căci îl căliți de sute de ani în lupta pe care o purtaţi 
contra lui şi cu fiecare zi el devine tot mai amenințător. Este adevărat că avem duşmani 
care trăiesc în noi, dar dacă ei ne sunt duşmani, este vina noastră care nu suntem alchimişti 
destul de pricepuţi pentru a transforma totul. 

Ce spune Apostolul Pavel ? “Mi s-a înfipt o ţeapă în carne. De trei ori l-am rugat 
pe Mântuitor să mi-o îndepărteze şi El mi-a spus: “Iertarea mea să-ţi fie de ajuns, căci 
puterea mea se împlineşte în slăbiciune”. Cel care simte o slăbiciune în trupul, inima sau 
mintea sa, se crede sărăcit, dar se înşală, căci această slăbiciune din el poate fi izvor de 
bogății. Dacă toate dorințele i-ar fi satisfăcute, ar rămâne pe loc. Pentru ca să progreseze, 
el trebuie să se simtă îmboldit, înțepat, şi tocmai această imperfecţiune, această țeapă 
înfiptă în carnea lui este cea care îl obligă să lucreze în adâncime, să se apropie de Ceruri, 
de Domnul. Cerul lasă să avem anumite slăbiciuni tocmai ca ele să ne împingă spre munca 
spirituală, căci ceea ce este în aparenţă o 
slăbiciune, este în realitate o forță. 

Trebuie să punem la muncă slăbiciunile noastre, pentru ca ele să ne fie utile. Vă 
miraţi şi spuneţi: “Dar bine, slăbiciunile trebuie să le dăm la fund, să le anihilăm!”. Încercaţi 
şi veţi vedea dacă vă va fi uşor: voi veţi fi cei învinşi. Problema se pune la fel cu orice 
defect sau viciu, indiferent dacă este vorba de lăcomie, senzualitate, violență, pofte 
nemăsurate sau vanitate, trebuie să ştiţi cum să le mobilizați pentru ca ele să lucreze alături 
de voi în direcţia pe care aţi ales-o. Dacă vreţi să lucraţi singuri, nu veţi reuşi. Dacă vă veţi 
goni toți duşmanii, tot ceea ce vă rezistă, cine va mai lucra pentru voi, cine o să vă mai 
servească? 

Există animale sălbatice pe care, cu răbdare, oamenii le-au domesticit şi pe care 
acum le ţin lângă casă. Calul era sălbatic, câinele era asemenea lupului şi dacă omul a fost 
în stare să le domesticească, aceasta s-a datorat faptului că a ştiut să cultive în el anumite 
calități. Cu siguranţă că ar putea îmblânzi şi fiare sălbatice, dar pentru aceasta omul ar 
trebui să-şi dezvolte alte calități. 

Aşa că fiți fericiți: sunteți cu toţii foarte bogaţi din moment ce aveţi cu toţii 

slăbiciuni! Dar este absolut necesar să ştiţi să le utilizaţi şi să le puneţi la lucru. Eu v-am 
dat exemplul cu animalele, dar există şi alte forţe ale naturii ca fulgerul, electricitatea, 
focul, torentele... Acum că ştie cum să le stăpânească şi să se folosească de ele, omul se 
îmbogăţeşte. Şi cu toate acestea, la început ele i-au fost toate forțe ostile. Oamenilor li se 
pare foarte normal să se folosească de forțele naturii, dar dacă le spui să utilizeze vântul, 
furtunile, cascadele, fulgerele din interiorul lor, se miră. Şi, cu toate acestea, nimic nu este 
mai normal şi atunci când veţi cunoşte regulile alchimiei spirituale, veţi şti cum să 
transformați şi să utilizaţi chiar şi otrăvurile care sunt în voi. 
Da, pentru că ura, furia, gelozia şi altele... sunt otrăvuri; dar în Învăţământul Fraternităţii 
Universale veţi afla cum să le folosiţi şi vi se va spune chiar cum să vă serviţi de toate 
forțele negative din voi, din care aveți din plin. Deci, bucuraţi-vă căci aveți în faţă o 
perspectivă bună. 


De acum înainte, în mintea voastră, totul trebuie să se schimbe. Bineînţeles că nu 
trebuie să vă aruncaţi imediat asupra răului şi să începeţi să mâncaţi din el cu polonicul. În 
fiecare făptură, chiar şi în cea mai bună, sunt întotdeauna ascunse tendinţe infernale care 
vin dintr-un trecut foarte îndepărtat. Nu se pune problema de a le scoate pe toate deodată, 
sub pretextul de a le utiliza. 

Trebuie să faceți mai întâi o punctie, să preluaţi doar câțiva atomi, câțiva electroni 
pe care să îi digeraţi bine. Nu este cazul să vă băgați în gâlceavă cu Infernul căci el este cel 
care va ieşi învingător. Trebuie să ştiţi cum să procedaţi. Trebuie să continuaţi să lucraţi cu 
forțele superioare prin rugăciuni, armonie, dragoste şi, din când în când, atunci când din 
adâncul vostru iese ceva care scoate ghearele, dinţii, unghiile pentru a vă provoca la vreo 
nesăbuință, atunci capturaţi-l, luaţi-l în studiu în laboratorul vostru şi faceţi-l să-şi secrete 
otrăvurile pentru ca voi să le puteţi utiliza: veți observa atunci că răul aduce tocmai acel 
element de care aveţi nevoie pentru 

a obţine deplinătatea. Dar, vă repet, fiți foarte atenți şi după cele ce v-am spus nu fiți 
nesocotiți şi nu vă coborâţi să vă măsuraţi cu răul. Nu spuneți: “Aha! Am înţeles acum, las 
că-i arăt eu lui!” căci s-ar putea să nu mai urcați. Unora li s-a întâmplat. S-au crezut foarte 
puternici, în timp ce de fapt nu erau suficient de ancoraţi în sine, în lumină, şi acum, bieţii 
de ei, în ce hal sunt! Toate forțele negative sunt călare pe ei, pe cale de a-i distruge! 

Se spune în Talmud, că la sfârşitul timpurilor, cei Drepți, adică Iniţiaţii, se vor 
ospăta din carnea Leviatanului, acest monstru care trăieşte pe fundul oceanelor. Da, va fi 
sfârtecat, sărat... şi păstrat, probabil în congelatoare. Apoi, la momentul potrivit, toţi cei 
Drepţi se vor ospăta cu bucăţi din carnea lui. Ce perspectivă îmbucurătoare! 

Dacă ar trebui să înțelegem aceasta literal, cred că o mulţime de creştini, de esteţi, 
ar fi pe drept cuvânt dezgustaţi. Dar trebuie să interpretăm şi iată interpretarea. Leviatanul 
este o entitate colectivă care reprezintă locuitorii planului astral (simbolizat prin ocean) şi 
dacă acest monstru va constitui într-o zi ospăţul celor Drepți, aceasta însemnează că cel ce 
ştie să-şi stăpânească şi să-şi utilizeze poftele şi pasiunile din planul astral, poate găsi în ele 
un izvor de bogății şi de binecuvântări. 


Capitolul I ARBORELE UMAN 


Avem unele organe ale căror funcţii nu vi se par nici spirituale, nici estetice, nici 
prea curate şi care totuşi sunt deosebit de necesare, căci fiecare celulă, fiecare organ al 
nostru este legat de alte celule şi de alte organe în acelaşi fel în care rădăcinile unui copac 
sunt în legătură cu ramurile, frunzele, florile şi fructele. Şi dacă omul taie aceste rădăcini, 
adică suprimă organele care sunt fundamentul existenţei sale, decurg de aici consecinţe 
teribile. Este drept că aceste organe pot provoca câteodată evenimente dramatice, dar noi 
trebuie să le lăsăm să trăiască încercând să extragem din ele forţe pe care apoi să le 
transformăm. 

Ni se întâmplă să ne mirăm citind biografiile unor oameni celebri - bărbaţi sau 
femei - şi constatând că mulți dintre ei aveau comportamente anormale, tendințe 
monstruoase sau chiar criminale. Necunoscând structura omului, nu putem înțelege cum 
de era posibil aşa ceva. În realitate este foarte simplu: din cauza tendinţelor lor inferioare 
cu care trebuiau în mod continuu să lupte pentru a le domina, aceşti oameni reuşeau, 
conştient sau inconştient, să realizeze grefe în profunzimile ființei lor. Cu cât pasiunile lor 


(rădăcinile lor) erau mai puternice şi mai înfocate, cu atât dădeau fructe mai gustoase, 
opere remarcabile. În timp ce mulţi alţii, care nu aveau nici unul din acele defecte, au 
rămas sterili, n-au dat nimic omenirii şi au trăit o viaţă cu totul 

neînsemnată şi mediocră. 

Prin aceasta nu vreau să le găsesc o scuză sau să spun că trebuie să ne cultivăm 
tendințele negative, nu, dar trebuie să înțelegem această sublimă filosofie care ne învaţă 
cum să utilizăm forțele răului pentru a produce creaţii mărețe. 

Cu cât trunchiul şi ramurile se ridică mai mult spre cer, cu atât rădăcinile se înfundă 
mai adânc în pământ. Cel care nu înţelege aceasta se sperie văzând cât se întinde răul. Nu 
trebuie să ne fie frică: totul în natură este construit după legi foarte înțelepte. Dacă nu 
avem rădăcini adânc înfipte, nu vom putea fi capabili să extragem din sol elementele 
hrănitoare de care avem nevoie şi nici să rezistăm la intemperiile vieţii. Să analizăm acum 
mai profund această analogie între om şi arbore. Rădăcinile corespund stomacului şi 
sexului. Da, omul este înrădăcinat în pământ datorită stomacului care îi permite să se 
hrănească şi sexului care îi permite să se înmulțească. Trunchiul sunt plămânii şi inima, 
adică sistemul respirator şi cel circulator cu curenţii arteriali şi venoşi. În trunchi curentul 
descendent transportă seva preparată care hrăneşte copacul, în timp ce curentul ascendent 
transportă seva brută în frunze unde este transformată. La fel se petrec lucrurile şi în noi 
cu circulația sanguină; sistemul arterial poartă sângele curat, iar sistemul venos pe cel 
viciat. Cele două curente lucrează împreună pentru conservarea arborelui uman. 

Frunzele, florile şi fructele corespund capului. Toate gândurile sunt fructele 
omului, căci el fructifică prin cap. Dar trunchiul (cu ramurile) la fel ca şi frunzele, florile şi 
fructele sunt legate între ele. 

Să vedem acum ce analogii putem stabili între copac şi diferitele noastre corpuri. 
Rădăcinile corespund corpului fizic, trunchiul corpului astral, şi ramurile corpului mental. 
Aceste trei corpuri: fizic, astral şi mental formează natura noastră inferioară - 
personalitatea. Aceste trei corpuri sunt cele care ne permit să acţionăm, să simțim şi să 
gândim, dar în regiunile inferioare. Apoi, vedem că corpul cauzal corespunde frunzelor, 
corpul buddhic florilor şi corpul atmic fructelor. Ele formează trinitatea superioară - 
individualitatea; şi datorită lor omul poate gândi, simți şi acţiona în regiunile superioare. 

De exemplu, stomacul este o uzină în care se transformă materia brută; acolo se 
găsesc rădăcinile ființei noastre fizice. Materia primă pe care am dat-o stomacului este 
apoi succesiv prelucrată în plămâni, în inimă, în creier, ea devine gânduri, sentimente, iar 
acestea, la rândul lor, coboară în organism pentru a hrăni celulele cu energia lor subtilă. 


NATURĂ SUPERIOARĂ 


Corp atmic (Acțiuni superioare)... nenea nana Fructe 
Corp buddhic (Sentimente superioare)... nenea Flori 
Corp cauzal (Gânduri superioare)... nenea nana Frunze 
Corp mental (Gânduri) secete ao caca daca ca a ut ana ci ct Ramuri 
Corp astral - (SENUINERLE) coace Spaima Rona ăia a aaa Trunchi 


Corp fizic (ACHUDI) ct at ca a Bata a 3 i apa i ae Rădăcini 


NATURĂ INFERIOARĂ 


Acesta este modul în care se fac schimburile permanente între ființa noastră fizică 
şi ființa noastră psihică dar şi între Eul inferior şi Sinele superior. Fără aceste schimburi, în 
lipsa acestei circulații de energii, am muri. 

În mod simbolic, omul reprezintă deci un arbore cu rădăcini, trunchi, ramuri, 
frunze, flori şi fructe. Dar, dacă este evident că toate ființele posedă rădăcini, trunchi şi 
ramuri, majoritatea sunt copaci fără fructe, fără flori şi chiar fără frunze. 

Bineînţeles că fiecare ființă poate face ca în ea să înflorească flori; numai că, pentru 
aceasta ea trebuie să creeze, să deţină foarte multe cunoştinţe şi să sacrifice timp pentru ca 
aceste flori să ajungă să se deschidă, să exhale parfumuri şi să formeze fructe. 

Fructele sunt operele diferitelor virtuţi. În frunze, flori şi fructe putem vedea 
dragostea, înțelepciunea şi adevărul. Frunzele reprezintă înțelepciunea, florile dragostea şi 
fructele adevărul. Cel a cărui conştiinţă a coborât prea adânc în materie nu mai cunoaşte 
nici lumină, nici căldură, nici viață. El se află în partea grosieră a arborelui, în cele trei 
corpuri: fizic, astral, mental. Dar mişcarea, căldura, lumina se manifestă numai în frunze, în 
flori şi în fructe. Cel ce caută înţelepciunea, dragostea, adevărul, trăieşte în frunze, în flori 
şi în fructe: în cele trei corpuri superioare. 


Corp ați. : (ACOVAL) seg asa nat aaa pai ei că oii. aa E nt oo alea Fructe 
(Viaţa) 

Corp buddhic (Dragoste) me eco iiceeaa sea ata ceia a doo A dela 20 daia Flori 
(Căldura) 

Corp cauzal  (Înţelepciune).......meeee eee nenea Frunze 
(Lumina) 

Corp mental ocara cobai ca cica baia Ca e dada act dal aa bc da Ramuri 
Corp astral seroraren aaa ai a au a li a i ala ata a al Trunchi 
(OLD ÎIZIC- cita bona ata dota Sf olt ca a 0 e 0 apa oi aa E Rădăcini 


Rădăcinile sunt deci cele care pregătesc hrana pentru fructele care se coc în vârful 

ființei, ele sunt legate de fructe; ele sunt punctul de plecare, iar fructele sunt punctul de 
sosire. Când fructele s-au pârguit, lucrul rădăcinilor încetează. Fructele, cu sâmburele sau 
seminţele lor constituie viitoarele rădăcini ale unui nou arbore; în ele începe să încolțească 
tulpina. Faptul că unele plante au fructele direct în rădăcini (tuberculi) indică tocmai 
existența legăturii dintre rădăcini şi fructe. Plantele cu tuberculi sunt cele care n-au ştiut să 
se dezvolte în lumea spirituală; ele au rămas sub pământ... 
Vedeţi că există de asemenea câte o legătură între trunchi şi flori, între ramuri şi frunze. 
Acelaşi lucru se întâmplă şi la om unde corpul fizic este legat de spirit, inima de suflet şi 
intelectul inferior de corpul cauzal sau de inteligența superioară. De aceea există schimburi 
şi o strânsă legătură între brute şi Mari maeştri, între oameni obişnuiţi şi sfinți, între oameni 
cu talent şi genii. 


Şi acum, ia să privim: frunzele sunt cele care transformă seva brută în sevă 
preparată; tot aşa alchimiştii transformau, cu ajutorul pietrei filozofale, toate metalele în 
aur. Da, dar un alchimist trebuie să fie superior unui bun chimist. Chimistul nu este obligat 
să introducă în experiențele sale alte elemente decât cele materiale, în timp ce alchimistul 
este! lată de ce unii alchimişti, cu toate că pregăteau totul cu migală, cunoscând la 
perfecție formula pietrei filozofale, nu reuşeau să obțină rezultate. Ei nu erau nici buni, nici 
adevăraţi alchimişti. Un alchimist adevărat ştie că, în afara elementelor chimice pe care le-a 
preparat respectând formula exactă, trebuie ca din el să mai emane o forță care să 
declanşeze procesul specific. Din punct de vedere intelectual, multe persoane sunt în 
posesia unor secrete, dar ele nu pot obţine rezultate căci nu posedă puterea şi virtuțile 
necesare. Fabricarea pietrei filozofale nu este atât un proces fizic cât este un proces psihic 
şi spiritual. Cel care doreşte să obţină piatra filozofală trebuie să aprofundeze virtuțile şi să 
le realizeze în el însuşi; doar în aceste condiţii materia îl va asculta. 


Capitolul III CARACTER ŞI TEMPERAMENT 


Despre orice ființă vie, animal, insectă sau om se spune în general că îşi are 
caracterul propriu, sau pentru a utiliza un termen mai larg, caracteristici proprii. În 
limbajul curent, termenii de “temperament” sau “caracter” se utilizează nediferențiat şi cu 
toate acestea în realitate ele desemnează lucruri diferite. 

Temperamentul este prin esență legat de latura vitală; el este sinteza tuturor 
instinctelor, tendinţelor şi impulsurilor pe care omul are dificultăţi în a le corecta sau a le 
suprima, întrucât ele îşi au rădăcinile în natura sa biologică şi fiziologică. Deci, 
temperamentul este mai curând înrudit cu latura animalică a omului. 

În ceea ce priveşte caracterul, fără a ne disocia de temperament, el reprezintă 
latura inteligentă, conştientă, voluntară. Caracterul este rezultatul muncii conştiente a 
omului, prin care el a reuşit să modifice - să adauge sau să reducă - ceva în temperamentul 
său, cu ajutorul inteligenței, a sensibilităţii sau a voinței sale. Caracterul este 
comportamentul unei ființe conştiente care ştie exact ceea ce face şi încotro se îndreaptă, 
în timp ce temperamentul reprezintă numai impulsiunile de origine biologică, tendințele 
inconştiente. Caracterul poate fi considerat o sinteză a tuturor particularităților 
temperamentului dominate şi stăpânite. 

Fiecare om vine pe lume cu un anumit temperament, bine definit, care este aproape 
imposibil de modificat. Dar, cum caracterul este format din tendințele conştiente ale 
omului, care gândeşte, cântăreşte, care doreşte să se remarce în bine sau în rău, el îşi poate 
crea un comportament, un mod de manifestare care adeseori vine în contradicție cu 
temperamentul său. Acesta este caracterul. Privit astfel, caracterul este temperamentul 
nuanţat, colorat, orientat şi dirijat către un scop, către un ideal. El este asemenea unei 
obişnuințe create în mod conştient şi care ajunge, în final, o a doua natură. La naştere 
caracterul nu există încă, el se formează cu timpul. La copii, acest lucru este evident: ei au 
temperament, dar nu au încă caracter. 


Hipocrate a delimitat patru tipuri de temperamente: sanguin, bilios (sau coleric), 
nervos şi limfatic. Dar mai există şi alte clasificări. În astrologia tradiţională, întâlnim 
şapte: solar, lunar, mercurian, venusian, marțian, jupiterian şi saturnian. Se mai pot face 
trei distincții funcție de: predominanţa laturii biologice - omul instinctiv - , predominanța 
laturii afective - omul sentimental - şi predominanta laturii sentimentale - omul intelectual - 


Temperamentul defineşte deci ceea ce omul este, dar mediul, familia, societatea, 
instruirea, şi aşa mai departe, exercită o influență asupra lui, transformându-l şi formându-i 
caracterul. Întrucât individul îşi formează caracterul sub influența mediului şi a condiţiilor 
în care trăieşte, se explică de ce el se poate îmbunătăți sau înrăutăţi. Voința personală şi 
conştientă intervine cu o pondere importantă în formarea caracterului şi ea reprezintă ceea 
ce omul a hotărât sau a acceptat să fie, dar şi influenţa celorlalţi este foarte importantă. 

Nu este nevoie să vă explic din nou că, faptul că ne naştem cu un anumit 
temperament, nu este lipsit de o bună motivaţie. Ştiţi că aceasta este consecinţa vieților 
anterioare, a încarnărilor precedente: în trecut, prin gândurile sale, prin dorinţele sale, prin 
faptele sale, omul s-a legat de anumite forțe care, în prezent, determină subconştientul său, 
adică temperamentul; şi aici el nu prea poate interveni. 

Este ca şi în sistemul osos: nici aici el nu poate să modifice nimic: nici să-şi mărească 
craniul, nici să-şi lungească nasul, nici să-şi îndrepte bărbia. În mod similar, cu toate că în 
natură totul se transformă sau se poate modifica prin atotputernicia gândului şi a voinței, 
asupra elementelor inconştiente constituind temperamentul, modificările posibile sunt atât 
de lente şi de imperceptibile încât, la scara unei singure încarnări, se poate considera că ele 
sunt inexistente. În schimb, caracterul poate fi modificat, ameliorat, format şi tocmai 
acestea sunt sarcina şi munca discipolului unei Învăţături Spirituale. 

Să luăm exemplul unui om dinamic, furtunos, chiar violent: este atât de brusc şi de 
categoric încât nu poate pronunța o frază fără a-i răni pe ceilalți sau fără a le prejudicia 
interesele. Temperamentul său impulsiv îl împinge mereu la erupții şi explozii. Dar, într-o 
bună zi, omul acesta realizează că felul lui de a fi îi aduce prejudicii şi cu voință, ajunge 
după puţină vreme să-şi îmbunătăţească caracterul, să-şi toarne, cum se spune, puţină apă 
în vin. În realitate, el a rămas capabil de a riposta prin injurii sau lovituri - şi aceasta până 
la sfârşitul existenţei sale - dar, datorită voinţei, a ajuns să se poată stăpâni, să găsească 
gestul, cuvântul, privirea care să nu provoace stricăciuni. Acesta este caracterul. 

Caracterul este deci o formă de comportament (faţă de ceilalți şi faţă de sine) 
format în jurul temperamentului. Este o atitudine, un mod de a acționa care rezultă din 
unirea, din îmbinarea diferitelor elemente, calități sau defecte determinate. Munca 
discipolului trebuie deci să se bazeze pe această cunoaştere a temperamentului şi a 
caracterului pentru ca, chiar şi atunci când temperamentul nu îl predispune, să reuşească 
totuşi să-şi formeze un caracter care să se manifeste prin bunătate, grandoare şi 
generozitate. Binenînţeles că nu este un lucru uşor, căci altfel toată lumea şi-ar fi format 
deja un caracter divin, dar trebuie lucrat în acest sens. 

Să revenim la exemplul cu arborele. Unde se află temperamentul său? În rădăcini. 
Rădăcinile sunt cele care determină întreaga structură, calităţile şi forța arborelui. În ceea 
ce priveşte caracterul... este de la sine înţeles că un copac nu poate avea caracter şi totuşi 
fructele şi florile sale au anumite calități, proprietăți particulare (sunt astringente, laxative, 


calmante, excitante, hrănitoare etc.) despre care se poate spune că ele constituie caracterul 
său. 

Ei bine, arborele nu şi-ar putea produce manifestările caracteristice, fructele şi 
florile, dacă nu ar avea rădăcini. În mod similar, nici omul n-ar putea avea un caracter dacă 
n-ar avea mai întâi temperament. Temperamentul constituie rezervorul din care el îşi 
extrage elementele necesare caracterului. Este ca şi într-o uzină sau ca într-un laborator: 
un anumit laborator produce un anumit produs; o anumită uzină este specializată în 
anumite produse de fabricație. Produsele sunt bine determinate. La animale nu se poate 
vorbi despre caracter. 

La pisici, câini sau şoareci, caracterul este maniera lor proprie de a muşca, de a 
zgâria, de a lătra, de a mânca, de a alerga. Deci, foarte puţin. Animalele au doar 
temperament, căci aşa cum v-am spus, caracterul este o particularitate pe care omul şi-o 
formează în mod conştient; în timp ce animalele nu pot face nimic pentru a se transforma, 
ele sunt ceea ce le-a făcut natura. Deci, diferența dintre animale şi oameni este aceea că 
animalele sunt limitate prin temperamentul lor, ele sunt condamnate a nu ieşi din limitele 
impuse de natură, rămân fidele instinctelor lor. Când se sfâşie între ele, animalele sunt 
nevinovate, ele nu încalcă legile naturii, căci acţionează conform legilor naturii. În timp ce 
omul dispune de multe posibilități şi condiţii favorabile pentru a se transforma în bine sau 
în rău, sau chiar pentru a încălca legile naturii şi pentru a fi 
neascultător. 

Am ajuns acum la o problemă practică şi anume: cum să ne transformăm. 

Evident, este un lucru dificil, căci materia fiinţei noastre fizice şi psihice este rezistentă şi 
nu se lasă chiar atât de uşor modelată. Cu toate acestea este posibil, şi vom vedea cum 
anume. 

Întâlnim materia sub patru forme: solidă, lichidă, gazoasă şi plasmă, 
corespunzătoare celor patru elemente: pământ, apă, aer, foc. Fiecare dintre aceste 
elemente se caracterizează printr-o subtilitate şi o mobilitate superioare precedentelor. 
Putem spune că regăsim aceste elemente chiar şi în om: corpul fizic corespunde 
pământului; corpul astral (inima) corespunde apei; mentalul (intelectul) corespunde aerului 
şi corpul cauzal (spiritul) corespunde focului. În ce raporturi se află aceste elemente? 
Pentru a le înţelege vom citi o pagină din marea carte a naturii vii. 

Cineva se întorcea într-o zi dintr-o plimbare pe malul mării. L-am întrebat: "Ei, şi 
ce-ai văzut acolo? - Oh, nimic deosebit! - Cum, chiar n-ai văzut nimic? - Nu, nu era nimic 
special de văzut: marea era liniştită, soarele strălucea, atâta tot. - Da, dar era acolo ceva 
esențial, ceva pe care dacă l-ai fi observat şi l-ai fi înțeles, ar fi putut să-ţi schimbe întreaga 
viață, întreaga ființă”. 

Bineînţeles că s-a uitat la mine cu mirare. L-am întrebat: "Stâncile, le-ai văzut? - 
Da. - Şi ai observat ce forme prelucrate au? - Da. - Ei bine, cine a făcut asta? - Apa, 
bineînţeles, aruncându-se asupra lor. - Şi ce a determinat apa să facă aceasta? - Aerul. - Şi 
cine a pus în mişcare aerul? - Probabil că soarele. - Ah, slavă Domnului!” Dar, mă privea 
tot fără să înțeleagă şi atunci i-am explicat. 

Soarele pune în mişcare aerul, aerul acţionează asupra apei, şi apa asupra 
pământului. Să traducem: spiritul lucrează asupra intelectului, intelectul lucrează asupra 
inimii Şi inima lucrează asupra corpului fizic. De aceea este necesar să învăţaţi să lucraţi cu 
spiritul vostru, căci el vă iluminează intelectul, acesta la rândul lui vă va lumina inima iar 


inima vă va purifica corpul fizic. Deci, puteți să vă transformați dacă înțelegeți 
interacțiunea celor patru elemente: caracterul se va transforma mai întâi şi poate că într-o 
bună zi, chiar şi temperamentul va putea fi puțin modificat. Există şi posibilitatea de a ne 
transforma total, dar cu condiția de a începe cu începutul: cu spiritul. Introduceţi în spiritul 
vostru o ființă sublimă, un ideal înalt, şi concentraţi-vă 

zilnic asupra lui: el va introduce în voi vibrații noi care se vor propaga încetul cu încetul 
până în adâncul ființei voastre. Bineînţeles că este o muncă de lungă durată ale cărei 
rezultate nu le veţi remarca imediat, dar aceasta nu trebuie să vă oprească din drum. 
Uitaţi-vă câtă vreme i-a trebuit mării ca să fasoneze stâncile! Aşa încât, aveţi încredere şi 
curaj, căci într-o zi veți sfârşi şi voi prin a vă fasona “ stânca voastră “ adică corpul fizic. 


Capitolul IV MOȘTENIREA REGNULUI ANIMAL 


Fiinţa umană este o sinteză a tot ceea ce există în univers. Aşa încât să nu vă mire 
când mă auziţi spunând că şi animalele se află în ea; ele se află în subconştientul omului, 
sub formă de instincte, impulsiuni, tendințe. Viaţa noastră instinctuală şi pasională 
reprezintă o mulțime de animale pe care avem sarcina de a le domestici şi de a le pune la 
muncă, aşa cum omul a făcut deja cu calul, boul, câinele, capra, pisica, oaia, cămila, 
elefantul şi altele. 

Pe vremea când Adam şi Eva trăiau în Paradis, ei conviețuiau în frăție cu animalele 
şi acestea la rândul lor trăiau paşnic împreună. Adam le avea în grijă şi toate îl ascultau şi îl 
înțelegeau. Îmi veţi spune că n-aţi întâlnit niciodată o astfel de relatare în nici o lucrare a 
vreunui istoric; da, dar dacă aveți la dispoziție Akasha Vhronica, Analele umanității, puteţi 
afla că înainte de cădere, când ființa umană avea lumina, cunoaşterea, frumuseţea, puterea, 
toate forțele naturii erau în armonie cu ea şi o ascultau. Dar ulterior, când omul a hotărât 
să asculte şi să urmeze alte voci şi alte voințe, simbolizate în Geneză prin şarpe, el şi-a 
pierdut lumina ca şi puterea asupra animalelor, în sânul cărora s-a produs atunci o 
adevărată scindare: unele au continuat să urmeze omul şi i-au rămas credincioase, altele 1- 
au declarat război pentru că nu au putut să-i ierte greşeala. 

Bineînţeles, majoritatea oamenilor este departe de a accepta o asemenea idee, ei nu 
văd nici o legătură între natura lor şi cea a animalelor. Dar eu vă pot spune că multe din 
stările noastre interioare au forma tigrilor, a mistreţilor, a crocodililor, a leoparzilor, a 
cobrelor, a scorpionilor, a caracatiţelor, în timp ce altele au forma păsărilor pline de 
duioşie, de bunătate. O întreagă faună mişună în interiorul nostru. Dacă vă închipuiți că 
animale preistorice ca dinozaurii, ihtiozaurii, pterodactilii, diplodocus sau mamuţii au 
dispărut, vă înşelaţi, căci ele există încă în noi. Îmi veţi spune: “Dar nu există atâta loc în 
noi!” Da, bineînţeles, dar ele există sub o altă formă în corpurile noastre: astralul inferior şi 
mentalul inferior. Trebuie să înțelegeți că importante nu sunt nici forma şi nici dimensiunea 
fizică a animalului, ci natura sa, chintesența manifestărilor sale. 

Fără îndoială că aţi remarcat că indiferent de aspectul său fizic, fiecare animal se 
recunoaşte printr-o însuşire propie. Despre iepure nu se vorbeşte atât despre modul în care 
se hrăneşte sau despre urechile sale lungi şi mari cât despre temperamentul său fricos. 
Despre lup nu se pomeneşte atât gâtul său gros sau capacitatea de a parcurge distanţe 
lungi cât despre instinctul său de a ucide: când îi este foame şi atacă o stână, deseori nu 


ucide o singură oaie, cât i-ar fi suficient pentru a-şi potoli foamea, ci mai multe. Leul are 
drept caracteristică mândria şi 
cutezanţa; tigrul, cruzimea; vulturul, privirea pătrunzătoare şi dragostea de înălțimi; țapul, 
senzualitatea; porcul, murdăria; pisica, independenţa şi supleţea; boul, răbdarea; cămila, 
sobrietatea; cocoşul, combativitatea, ş.a.m.d... Dacă ar trebui să trecem în revistă toate 
animalele, nu am mai termina. 

Deci, animalele se regăsesc în noi prin calitățile sau prin defectele lor. Pe de altă 
parte există persoane a căror figură ne aminteşte figura unui animal. Deseori, am verificat 
şi eu câtă dreptate avea fizionomistul elvețian Lavater observând asemănări între anumiţi 
indivizi şi unele animale: purceluşi, berbeci, maimute câini, cai, cămile, găini, peşti, etc. 

Urmăriţi-vă şi veți putea descoperi o sumedenie de animale în voi: veți vedea că un 
anume sentiment este un leu, că un altul este scorpion... Gândurile corespund lumii 
înaripate, ele au o analogie cu păsările, în timp ce sentimentele îmbracă un domeniu foarte 
vast: reptile, patrupede, oameni şi deasemenea elementalii, larve, spirite desîncarnate... Din 
toate populațiile şi triburile care au existat, niciunul nu a dispărut. Totul trăieşte în om, dar 
vă este greu să înțelegeți în ce fel şi în ce stare a materiei mai subzistă ele. Pentru moment 
eu vă spun doar câteva cuvinte, dar voi să rețineţi că în om se regăseşte totul: munții, 
lacurile, râurile, mineralele, metalele, şi bineînţeles, animalele. 

Şi acum să vedem care este rolul omului? Omului îi revine sarcina de a îmblânzi, de 
a armoniza şi de a reîmpăca tot ce se află înlăuntrul său. În acest fel, fiarele vor deveni 
animale domestice care vor munci pentru el. Este în interesul lui, şi asta se vede în viaţa de 
toate zilele: țăranul care are multe animale domestice le pune la lucrul pământului, la cărat, 
şi trăieşte şi se îmbogăţeşte de pe urma produselor lor. 

Oamenilor le revine un rol imens în creaţie, rol pe care l-au uitat îndepărtându-se 

de Izvor. Ei nu mai ştiu pentru ce sunt predestinaţi şi în loc să educe animalele dinăuntrul 
lor, ei se comportă ca şi ele: se sfâşie şi se mănâncă unii pe alții. 
Ceea ce este cât de cât omenesc, sunt hainele, decoraţiile, casele, câteva cărți, câteva 
opere de artă, da, acestea denotă puțină căldură, dar viața interioară nu este prea 
grozavă... în ea mişună tot soiul de fiare sălbatice; da, aceleaşi instincte, aceleaşi pofte, 
aceleaşi cruzimi. Să nu credeţi cumva că omul a scăpat de animale. Dar cum nu le vede, el 
nu crede că ele pot exista în gândurile şi în sentimentele sale. Şi cu toate acestea există! 
Gelozia, ura, dorinţa de răzbunare, toate acestea sunt animale. 

Sarcina noastră este acum de a le îmblânzi, de a le dresa până la a le aduce în stare de a ne 
servi. Furia, vanitatea, forța sexuală, toate trebuie înhămate, domesticite, pentru a ne servi 
de ele. Cel ce ştie să domesticească fiarele care trăiesc în el poate să se bizuie pe munca lor 
şi prin ele va trăi în belşug. 

Priviţi ce se întâmplă în unele regiuni sau în unele țări încă sălbatice. Dacă copiii, 
ograda, turma nu sunt supravegheate, dacă nu se iau măsuri pentru a le apăra, fiarele le 
pot ataca, ucide şi devora. Tot astfel, dacă omul nu se ştie apăra, fiarele vin din când în 
când şi îi sfâşie proprii copii. Aceştia sunt gândurile lui pozitive, sentimentele frumoase, 
elanurile, inspirațiile pe care le-a produs. Dacă el nu şi le protejează, ele sunt devorate de 
altele, de forțe ostile care stau la pândă şi care vin să distrugă ograda, turma, copiii... şi 
apoi se întreabă de ce este sărac, nenorocit, slab. De câte ori nu am verificat aceasta! Când 
cineva îmi spune: “Am avut proiecte frumoase, dar nu le mai am. Mi-am pierdut inspirația, 
entuziasmul...” îmi vine să-i spun: “Asta ţi s-a întâmplat pentru că nu ai fost vigilent, 


pentru că ai adormit şi fiarele au venit şi ţi-au distrus totul”. De multe ori însă nu spun 
nimic, căci îmi dau seama că nu voi fi crezut. Şi totuşi, cum să explici faptul că toate 
aceste elanuri frumoase au dispărut? 

Această problemă a animalelor din om este foarte importantă. Pentru a le domina 
trebuie să fii puternic, iar forța nu se obţine decât prin puritate şi prin dragoste. În India, 
de exemplu, unii asceţi sau yoghini care s-au retras în păduri nu-şi fac griji din pricina 
fiarelor care se plimbă în jurul lor fără a le face vreun rău. Animalele sunt foarte sensibile, 
ele simt aura, lumina care emană din aceste ființe. Oamenii sunt cei care şi-au pierdut 
sensibilitatea, dar ele, animalele, simt. Deci, pentru a se face ascultat de animalele din 
interiorul său, omul trebuie să sporească în el lumina, puritatea şi dragostea, cu alte 
cuvinte să se apropie din ce în ce mai mult de Dumnezeu. În acele momente animalele simt 
că el redevine un adevărat stăpân al lor şi sunt obligate să-l asculte. Altfel veți putea face 
tot ce veţi crede, dar ele tot nu vor asculta. 

Nu sunt singurul care a făcut această descoperire: înaintea mea, mii de persoane au 
descoperit cum animalele i se supun celui ce merge pe drumul de lumină. Dar, eu vorbesc 
mai curând despre animalele din interior, cazul celorlalte nu este atât de important: nu 
mergeţi prea des prin pădure cu riscul de a întâlni fiare. Când am fost în călătorie în India 
mi s-a întâmplat să vizitez şi regiuni unde trăiau tigri. Am fost prevenit, dar ceea ce este 
extraordinar este că n-am văzut nici măcar unul singur. Cum de s-a întâmplat aşa...? Ei 
bine, sau se temeau de mine, simțind că sunt mai crud decât ei şi dispăreau din calea mea, 
sau n-am avut acest noroc, nu 
meritam să-i întâlnesc. Aşadar nu ştiu dacă sunt sau nu în stare să îmblânzesc fiare 
din pădure... 

Şi în timpul persecuțiilor împotriva creştinilor au existat cazuri în care fiarele, în 
arene, cruțau unele victime. Şi, din contră, altele erau imediat sfâşiate. Dar acolo, nu era 
totdeauna cazul unor persoane insuficient de pure sau lipsite de credinţă, ci acele persoane 
erau predestinate acelui fel de a muri. Căci, felul în care omul moare nu este niciodată voia 
întâmplării, fie ea muşcătură de şarpe, prăbuşirea unei case, apă opărită, otravă, înnec, 
glonte sau cuţit, totul este hotărât de dinainte dintr-un motiv bine determinat. Fiecare ființă 
are legături proprii cu unul din cele patru elemente, şi de la caz la caz, cel care trebuie să 
acționeze este pământul, apa, aerul sau focul. 

Domesticirea propriilor animale este o muncă care merită întreprinsă şi reuşita ei 
atrage multe avantaje. Cine reuşeşte să îmblânzească animalele din interiorul său poate 
apoi să acţioneze şi asupra celor din exterior. Nu se poate acţiona asupra altora până nu s- 
a reuşit mai întâi asupra celor din interior. Eu am văzut mulți îmblânzitori în multe țări. 
Bineînţeles că simplul fapt că ei îmblânzesc fiarele nu înseamnă neapărat că au reuşit să-şi 
stăpânească fiarele din interiorul lor: ei au reuşit un dresaj prin teama pe care au inspirat-o 
animalelor şi ele îi ascultă, 
căci nu au încotro, dar atât; când îşi slăbesc vigilența, animalele se aruncă imediat asupra 
lor. 

Pe vremea când eram elev de liceu la Varna, în Bulgaria, un îmblânzitor de şerpi a 
venit într-o zi să facă o demonstraţie în fața noastră. Era îmbrăcat în galben şi purta saci cu 
şerpi de toate felurile, chiar şi veninoşi. Scotea câțiva, îi punea pe podium şi începea să-i 
fixeze cu asiduitate. Privirea sa era extraordinară şi şerpii dădeau înapoi. Noi eram foarte 


impresionați. Dar la puțin timp după aceea, am aflat că a murit muşcat de unul din şerpii 
săi. Cu siguranţă că nu fusese suficient de vigilent. 

Dacă s-ar fi supravegheat, dacă ar fi reuşit să se stăpânească şi dacă mai ales, ar fi ştiut să 
radieze acea dragoste în faţa căreia chiar şi animalele cele mai crude se înclină, cu 
siguranță că nu ar fi fost muşcat. 

În fine, să trecem peste toate acestea. Retineti însă ideea că toate regnurile naturii 
există în noi. Sistemul nostru osos corespunde regnului mineral; sistemul circulator 
regnului animal, sistemul nervos regnului uman. Urmează apoi sistemul auric, mult mai 
subtil decât rețeaua sistemului nervos şi care este limita între lumea umană şi cea angelică. 

Toate învăţăturile inițiatice sunt de acord asupra acestui punct: omul este un 
rezumat al creației, de aceea el este numit “microcosmos” sau lumea cea mică prin 
reflectarea şi sinteza “macrocosmosului”, a lumii celei mari, universul. Această cunoaştere 
explică munca Inițiaţilor; din moment ce toate zonele din univers se află în ei, ei ştiu că 
declanşând în ei anumite mişcări, vor reuşi să atingă Cerul. Dar dacă Cerul este conținut în 
om, din păcate, tot în om există şi Infernul. Da, din păcate toți diavolii se află şi ei acolo. 
Din fericire sunt puţin amorțiţi, paralizați, cloroformizați şi unii dintre ei nu mai mişcă; dar 
dacă sunt reanimați, aşa cum poți reanima un şarpe, eşti imediat muşcat. Pentru a readuce 
un şarpe la a fi inofensiv el trebuie răcit. El devine periculos la căldură. Există mai multe 
feluri de căldură şi în special una dintre ele este foarte propice trezirii şarpelui, adică a 
forței sexuale. De câte ori nu suntem muşcaţi pentru că încălzim prea mult acest şarpe. De 
aceea Inițiaţii se străduiesc să-l răcească puțin, pentru a-l face inofensiv. lată la ce serveşte 
frigul. Trebuie să fim puțin mai reci în acest domeniu, dar în schimb, să păstrăm o altă 
căldură, cea a inimii. Limbajul naturii este extraordinar! Şi cum ar putea fi încălzit acest 
şarpe? Nu este nevoie să vă învăţ eu căci oamenii o ştiu prea bine: cu alcool, cu 
afrodisiace, cu anumite atitudini, cuvinte, priviri, parfumuri, muzici. În acel moment, 
şarpele se trezeşte, şi primul lucru pe care îl face, este să-l muşte pe nesocotitul care l-a 
trezit. 

Şarpele, dragonul se află în noi... şi porumbelul, de asemenea, care are o 
semnificaţie opusă celei a şarpelui. Porumbelul şi şarpele nu se iubesc. Şarpele urăşte 
porumbelul şi porumbelul se teme de şarpe. V-am explicat deja identitatea, din punct de 
vedere astrologic dintre vultur (porumbel) şi scorpion (şarpe). Vă reamintiţi că cele patru 
Animale sfinte: leul, taurul, vulturul şi omul corespund la patru semne zodiacale: Leul, 
Taurul, Scorpionul şi Vărsătorul. De ce corespunde vulturul semnului Scorpionului? 
Pentru că în trecut vulturul era cel care ocupa acest loc, dar după căderea omului, vulturul 
a fost înlocuit de scorpion care reprezintă vulturul căzut. Scorpionul trebuie să redevină 
vultur şi porumbel în același timp. Întregul proces de sublimare al forţei sexuale este 
conținut în acest simbol. 


Capitolul V TEAMA 


În anumite circumstanţe instinctul este un bun povăţuitor, în altele însă nu. În 
vremurile când omul se afla încă într-un stadiu foarte primitiv, foarte aproape de condiția 
de animal, instinctul era cel mai bun sfetnic al său; dar de când, graţie dezvoltării creierului 
său, a atins un nivel superior, el a început să capete şi alţi ghizi: rațiunea şi inteligenţa, care 
sunt acum sfătuitorii pe care trebuie să îi asculte. Ceea ce în trecut era acceptabil sau chiar 


bun, în prezent nu mai este admisibil. Să luăm de exemplu teama. Pentru animale, frica 
este un ghid foarte bun: ea le salvează, prin ea ele învaţă. Dar omului nu-i mai este permis 
să se teamă. De aceea rolul Inițierii a fost dintotdeauna acela de a învăţa omul să învingă 
frica. Încercările îngrozitoare la care 

erau supuşi discipolii în Sanctuarele antice nu aveau adesea alt scop decât acela de a-i 

obliga să-şi învingă această frică moştenită de la regnul animal. 

Nu s-a găsit un alt remediu mai bun împotriva fricii decât dragostea: dacă iubiţi nu 
vă mai este frică. Ştiinţa este şi ea eficientă dar nu în aşa măsură cu dragostea, pentru că 
dragostea, ca şi frica, aparţine tot de domeniul instinctelor şi este mai uşor să stăpâneşti un 
instinct cu un alt instinct decât prin ştiinţă sau rațiune. Câteodată se poate întâmpla ca 
raţiunea să atenueze frica dar rezultatul nu este de lungă durată şi nici prea sigur. În timp 
ce, dacă atingeţi inima cuiva, el se va arunca în foc pentru voi. 

Dacă o femeie va vedea un necunoscut în pericol, poate că va ezita să înfrunte riscurile pe 
care le poate întâmpina salvându-l, dar dacă în pericol este propriul ei copil, ea se va 
repezi să-l salveze fără a mai sta pe gânduri. La fel, o fată temătoare nu va traversa 
niciodată noaptea un cimitir, dar dacă trebuie să o facă pentru a-şi întâlni iubitul, o va face 
fără nici un fel de ezitare. Dragostea este aceea care îi dă curaj. 

În alte cazuri, cunoaşterea poate fi într-adevăr o armă contra fricii. V-aţi rătăcit 
într-o pădure şi nu cunoaşteţi drumul; e normal să vă fie frică; dar dacă ştiţi cum să vă 
orientaţi, dacă aveţi o lampă, mergeţi fără să vă temeti. Întotdeauna ne este teamă de ceea 
ce nu cunoaştem, de ceea ce nu ştim cum să folosim: ca şi animalele cărora le este teamă 
de foc, sau primitivii care tremurau în fața forțelor naturii, neştiind ce sunt ele. Acum că 
oamenii au ajuns să îmblânzească aceste forțe, ei lucrează în centrale electrice sau nucleare 
acționând liniștiți un buton sau altul, deschizând un robinet, fără a se teme, căci ştiu ce şi 
cum să manipuleze. Dar cineva care nu este în temă, bineînțeles că se va teme să facă orice 
manevră. 

Omul cultivat, omul civilizat nu se mai teme deci de forțele naturii... dar în schimb 
se teme de nevastă, de vecini, de şefi, de boală, de sărăcie, de moarte şi mai ales de ceea ce 
spun ceilalți despre el. Poate că el nu se teme nici de Dumnezeu şi nici de Diavol, dar 
tremură de frica opiniei publice, şi este în stare să sacrifice totul pentru ea. Există multe 
fațete ale fricii pe care omul civilizat nu a fost încă în stare să le învingă, căci frica este un 
instinct înrădăcinat adânc în sufletul omenesc; el trebuie să ducă o luptă îndelungată pentru 
a o învinge. Frica îmbracă forme diferite; o gonim într-o parte, ea apare în alta... 


Nastratin Hodja, care nu era prost deloc, remarcase că, deşi nu voiau să o 
recunoască, tuturor le era frică de câte ceva şi într-o bună zi, pe când rămăsese fără nici o 
leţcaie, se hotărî să se îmbogăţească făcându-i pe oameni să recunoască că se tem. Se duse 
deci la Sultan şi îi spuse: “Fie ca binecuvântările lui Allah să coboare asupra ta! Am venit 
să-ți cer o favoare: dă-mi voie să cer câte un bănuț fiecărui supus din regatul tău care 
poartă în el o frică. - A, ăsta este un lucru mărunt şi ţi-l acord”. 

Trecu o vreme şi Nastratin Hodja reveni cu trei cămile încărcate cu monezile pe care le 
adunase, căci într-un fel sau altul, toţi pe care îi întâlnise, dovediseră prin vorbele sau 
comportamentul lor că se temeau de câte ceva sau de câte cineva. El se înfățişă înaintea 
sultanului spunând: “Toţi supuşii tăi au fost nevoiţi să-mi dea cîte un bănuţ, n-a existat nici 
unul care să nu fi fost obligat să-şi mărturisească cel puțin o frică... aşa că acum am venit 


la şi la tine ca să-mi dai un bănuţ. - Oh, de la mine va trebui să pleci cu buzele umflate căci 
eu nu mă tem de nimic.” Dar, cum era foarte generos, îl invită pe Nastratin Hodja să 
rămână la masă şi să mănânce şi să bea împreună cu el şi cu câţiva curteni. Deodată, cam 
pe la mijlocul ospăţului, 

Nastratin Hodja, care era aşezat lângă Sultan, îi spuse cu voce tare: “Maiestate, în 
drumurile mele am întâlnit o femeie fermecătoare. Pentru a-ţi mulţumi că mi-ai permis să 
mă îmbogăţesc, aş vrea să ţi-o ofer căci este într-adevăr demnă de haremul tău. Dacă vrei, 
plec chiar acum să o caut şi să ţi-o aduc. - Ssst! Nu vorbi aşa tare! spuse Sultanul, o să 
audă favorita mea. - Aha, vezi deci chiar şi tu te temi! Atunci, haide, dă-mi şi tu un bănuţ!” 


Mă veţi întreba: “Dar este într-adevăr chiar atât de important să nu te temi? Putem 
trăi totuşi chiar şi cu frica!” Da, este drept, dar ia să vedem: întâlniți pe drum un câine... 
Dacă o luați la fugă pentru că vă temeţi de el, câinele, care simte teama, va începe să latre 
şi să vă urmărească, iar alți câini văzându-l, se vor alătura şi ei urmărindu-vă şi lătrându- 
vă... şi iată cum, pentru că v-aţi temut aveţi acum o întreagă haită pe urmele voastre. Dacă 
în loc să vă fi temut şi să fi fugit v-aţi fi întors către câine ordonându-i să tacă, el v-ar fi 
lăsat în pace. 

De altfel, în general, când vă pomeniţi în fața unui pericol, înainte de a acţiona, 
trebuie să rămâneţi câtva timp nemişcaţi. Nu vorbiţi, nu mişcaţi, strângeţi puternic pumnul 
drept respirând profund, conectându-vă la Dumnezeu şi astfel veţi putea să vă dominați 
celulele. Apoi veţi face ceea ce este necesar pentru a vă salva, dar mai întâi nu mişcaţi. 
Dacă faceţi o singură mişcare, este ca şi cum aţi arunca în aer un baraj: apa dezlănţuită se 
va revărsa şi nu veţi mai fi capabili să restabiliți situația. Aşa s-a întâmplat atunci când au 
fost văzuți oameni sărind pe fereastră sau aruncându-se în foc. 

În faţa pericolului, trebuie să rămâneţi imobili şi să vă conectaţi la Providenţă; 
atunci veți simți pacea instalându-se în voi, prima condiție pentru ca să se trezească forțele 
benefice; le veţi simti, le veţi vedea puterea, căci ele sunt mereu prezente în voi, dar trebuie 
să le creaţi condiţiile de a se manifesta. 

Această lege este valabilă atât pentru lumea interioară cât şi pentru cea exterioară. 
Când vă simțiți ameninţaţi în interiorul vostru “nu o luaţi la fugă”, altfel şi acolo inamicul 
vă va urmări şi cu cât veți alerga mai mult, cu atât veți fi mai mult hărțuiți şi muşcaţi. 
Faceţi ca şi în cazul câinelui: întoarceți capul, priviţi-i puţin în ochi pe toţi acei monştri 
care vă înspăimântă şi ei o vor lua la fugă. lată ceea ce voi nu ştiţi să faceți şi în loc să 
ţineţi piept pericolului, alergați la farmacie sau la psihiatrie. 

Ei bine, este calea cea mai sigură pentru a deveni victimă, căci ceea ce mai trebuie să ştiţi 
este că atunci când vă temeţi de ceva, creaţi condiţiile pentru ca acel ceva să se producă. 
Deci, dacă vreţi, într-adevăr ca un rău să nu se producă, începeţi prin a nu vă teme de el. 
De cum vă vor simți puternic, veți fi lăsat în pace. 

Să luăm exemplul unui bărbat care se teme să întâlnească femei dezbrăcate de 
teama de a fi tentat şi de a-şi pierde controlul... (ştiu că acum, această temere este din ce în 
ce mai rar întâlnită, căci acum tentaţiile sunt mai curând cele căutate, dar să luăm totuşi 
acest exemplu) ei bine, teama va fi aceea care va crea condiţiile pentru căderea lui. Şi de 
fapt, ce este rău în a vedea o femeie dezbrăcată? Nu este nici un rău, rău este a fi slab şi a 
ceda. Pur şi simplu nu trebuie să fim slabi. Nu trebuie să eşuăm şi apoi să ne justificăm 


spunând: “A fost mai tare decât mine”. Cel ce spune că ceva a fost mai tare decât el, şi-a 
semnat singur sentința. Nimic nu trebuie să fie mai puternic decât voi. 

Câţi oameni nu se refugiază în dosul acestei fraze:” A fost mai tare decât mine!” şi 
tuturor li se pare normal, bineînţeles, pentru că toţi sunt slabi şi se înțeleg unii pe alții. Dar 
un ÎIniţiat va spune:” lată un om lipsit de voinţă şi de cunoaştere, care va întâlni mereu 
ceva mai tare decât el: fie furie, senzualitate, gelozie, dorință de răzbunare, va exista 
întotdeauna ceva care îl va pune la pământ. 

” Şi atunci, când va veni, în fine, acel moment în care el va fi stăpân pe situație? Dacă nu 
începem încă din această încarnare să facem eforturi pentru a învinge unele din slăbiciunile 
noastre, în următoarea, ne vom afla în acelaşi stadiu. 

Oamenii sunt la discreția temerilor lor fără să ştie că ele sunt rezultatul unei lipse 
de cunoaştere, a unei lipse de lumină. Dovada: când pătrundem într-un loc întunecos, nu 
ne simțim în largul nostru până în momentul în care reuşim să facem lumină. Vedeţi, deci, 
ce concluzii formidabile putem trage de aici pentru viaţa spirituală! Întunericul este 
ignorantța şi ne este frică pentru că simţim ce pericole prezintă ea. 

Dacă aprofundăm această problemă, vom constata că însăşi morala care le-a fost 

dată oamenilor are la bază frica: frica de a-i vedea cedând slăbiciunilor lor. 
Pentru cei puternici, care au capacitatea de a se stăpâni, totul este bun şi lor totul le este 
permis. Dar cu cei slabi trebuie luate întotdeauna măsuri de prevedere: trebuie să li se 
interzică chiar şi Cerul, căci Cerul îi va înnebuni. Gândiţi-vă: când sunteţi slabi, totul 
devine periculos: dragostea, frumuseţea, puritatea, lumina, bucuria... Şi chiar şi a trăi este 
periculos. Şi atunci ce mai rămâne? Nimic. Câte reguli nu au fost inventate din cauza 
slăbiciunilor omeneşti! Dar în ziua în care omul va deveni mai puternic, ceea ce îi este 
acum interzis, îi va fi atunci recomandat. Când anumite reguli morale nu-şi vor mai avea 
rațiunea de a fi, ele vor fi suprimate. Când omul nu va mai fura sau nu va mai fi adulter, 
care va mai fi rațiunea acestui fel de porunci?... Şi eu vă voi spune chiar că instituţia 
căsătoriei a fost inventată doar atunci când dragostea a început să dispară. Pentru că 
oamenii nu au mai ştiut ce însemnează adevărata dragoste, a fost necesar ca ei să fie legaţi 
printr-un contract. Altfel, adevărata căsătorie este însăşi dragostea. Natura nu recunoaşte 
decât această căsătorie. În faţa societăţii, dacă nu aţi fost la primărie sau la biserică, nu 
sunteți căsătoriți, dar natura nu recunoaşte această căsătorie, ea nu recunoaşte decât 
dragostea. Şi aceasta este atât de adevărat! Căsătoria a fost instituită, dar reuşeşte ea oare 
să împiedice oamenii de a se despărți? Nu, singura care îi poate ține împreună este 
dragostea. 

V-am spus că dragostea constituie cea mai bună armă împotriva fricii şi v-am dat şi 
exemple. Dar, în realitate, singură Dragostea îndreptată către Creator, dăruită Celui care 
conduce totul, care distribuie totul, care deţine toate bogăţiile, care este Cel mai frumos, 
Cel mai puternic, poate să vă dea într-adevăr sentimentul că sunteți la adăpost. Şi când vă 
simțiți la adăpost, într-adevăr nu vă mai este frică: iată o importantă lege psihologică. Dar 
psihologii preferă să se ocupe de toate dezechilibrele şi aberaţiile mai curând decât de 
sentimentele care permit omului să iasă învingător în toate situațiile vieții. Priviţi-i pe cei 
care au acceptat martiriul pentru credință, pentru o idee: de unde venea forța lor?... Atunci 
voi de ce să rămâneţi toată viaţa în situaţia de a tremura în faţa unor lucruri minore? 

Priviţi un om cu bani: priviţi-l cum merge, cum dă ordine, cum încearcă să se 
impună... Dar ia să-i luaţi banii şi vedeți ce se întâmplă cu el: este prăbuşit, se sinucide 


pentru că nu se mai simte apărat de nimic. Deci puterea lui sta în bani, el însuşi nu era nici 
tare, nici puternic. 

Se spune în Evanghelii că cei ce se tem nu vor intra în Împărăţia lui Dumnezeu - 

aceasta dovedeşte cât este de important pentru un discipol să-şi învingă teama. El poate 
avea alte virtuţi, dar dacă este temător, toate celelalte virtuți nu-i sunt suficiente pentru a-i 
permite să intre în Împărăţia Domnului. Aceasta vă miră? Nu, nu trebuie să vă mire. De 
câte ori nu s-a observat că frica se opune manifestării celorlalte calități! 
Luaţi, de exemplu, frica de singurătate, de sărăcie, de dezonoare, de boală, de moarte 
care îi face pe unii oameni laşi, necinstiţi, cruzi, egoişti! Câte crime nu se comit de către 
oameni care se tem să nu piardă un lucru la care țin foarte mult şi de care se agaţă! În 
Antichitate, cel ce voia să fie considerat Iniţiat trebuia să înfrunte încercări în care să 
dovedească că-şi învinsese frica. Şi noi, la rândul nostru, trebuie să învingem frica, ştiind 
că în dosul încercărilor la care suntem supuşi, a pericolelor care ne amenință, stă ascuns 
Dumnezeu. Da, Dumnezeu este Cel ce stă ascuns în spatele încercărilor noastre, pentru a 
ne instrui. De aceea, pentru a ne elibera de frică, trebuie să învăţăm să ne uităm complet pe 
noi înşine pentru a ne refugia în conştiinţa legăturii noastre cu Dumnezeu. 

Dacă este scris că trebuie să dispăreți, unde vreți să vă mai ascundeţi? S-a încercat 
scoaterea unor oameni în afara oricărui pericol, ducându-i foarte departe, în locuri unde 
domnea liniştea, dar în momentul în care au ajuns la refugiu, moartea i-a surprins într-un 
alt fel. În loc să ne temem, trebuie să ne spunem că suntem în mâinile Domnului şi că tot 
ceea ce se va întâmpla este hotărât de El. Dacă El consideră că noi suntem de folos aici, ne 
va salva, dacă nu, va decide să plecăm. Este inutil să pretindem că noi ne putem păstra 
viața, ea nu ne aparține, ea aparține Domnului. 

Frica este consecinţa acestei necunoaşteri. De aceea, pentru a învinge frica, trebuie să ne 
consacrăm viaţa Domnului, pentru ca El să dispună de ea după cum va crede de cuviință. 
Singura temere pe care avem voie să o avem şi este chiar necesară este aceea de a nu 
încălca legile divine. Cel ce nu se teme de aceasta este pierdut, şi toate pericolele îl 
pândesc. Teama de a nu încălca legile divine este un sentiment salvator, care trebuie să fie 
mereu prezent în sufletele noastre. 

Deci, de acum înainte, ori de câte ori vă veţi afla în faţa unor greutăţi, în loc să vă 
temeți şi să o luați la fugă, încercaţi să le ţineţi piept, altfel duşmanii nu vă vor lăsa. 

Pentru a învinge duşmanii din planurile astral şi mental, trebuie să fiți curajoşi, adică să 
aveţi dragostea şi lumina, căci lumina (cunoaşterea) şi căldura (dragostea) produc forța 
care vă va permite să îi învingeți. 


Capitolul VI CLIŞEELE 


Dacă veți întreba un biolog depre ereditate, el vă va spune că toate trăsăturile 
caracterului pe care un copil le prezintă la naştere sunt conţinute în cromozomi şi că 
modificând cromozomii se poate acționa asupra caracterului. Este adevărat că cromozomii 
conțin elementele necesare formării caracterului unui copil, dar ei nu constituie decât 
aspectul biochimic al problemei. 

Ştiinţa ezoterică afirmă că tot ceea ce există pe pământ îşi are dublul. Tot astfel şi 
corpul nostru fizic are un dublu: corpul eteric, care are exact aceeaşi formă, aceleaşi 
funcțiuni ca şi el, fiind constituit însă dintr-o materie diferită, mult mai subtilă. 


Corpul eteric este sediul memoriei, el este cel care are proprietatea de a înregistra şi de a 

păstra memoria evenimentelor exterioare, dar şi a propriilor noastre acțiuni, dorințe şi 
gânduri. 

Putem compara aceste înregistrări cu nişte clişee fotografice care ne permit să 
copiem aceleaşi imagini în mii de exemplare. Odată înregistrat fiecare gând, sentiment sau 
acțiune, se va repeta în mod obligatoriu: aşa se naşte un obicei. Pentru a schimba un 
obicei, trebuie să schimbăm clişeul. 

Dar veți înțelege mai bine dacă vă voi da un exemplu. Ce este o sămânță? Un 
clişeu. Traseele liniilor de forță nu sunt vizibile, dar ia să o puneţi în pământ şi să o udaţi: 
soarele o va încălzi şi în curând veţi vedea apărând un colţ, o tulpină, frunze... Totul exista 
dinainte desenat în interiorul sămânței de către o mână foarte inteligentă. 

Cum altfel s-ar putea explica toate aceste proporții, aceste dimensiuni, toată această 
frumuseţe a unei plante, dacă nu ar exista, ascuns în fiecare sămânță, câte un clişeu ale 
cărui linii de forță să canalizeze energiile? Tot aşa, dacă unii oameni sunt mereu împinşi 
spre a comite o anume crimă, aceasta se întâmplă pentru că există în ei, depuse, anumite 
clişee, care, ca şi liniile de forță, îi împing în acea direcție. 

La început, nu se ştie când anume, poate în această viaţă, sau poate în alta, ei au 
avut un gând, un sentiment, au făcut un gest care s-a imprimat pe materia eterică a 
creierului; şi acest clişeu odată gravat, ei repetă mereu acel gest sau sentiment pentru că 
natura este fidelă. De aceea vă spuneam mai înainte că cromozomii nu sunt suficienți 
pentru a explica temperamentul unui copil, acesta vine mult mai de departe. Dar biologii, 
care n-au studiat niciodată aceste probleme din punct de vedere inițiatic, nu ştiu că în 
corpul eteric al omului se găsesc clişee 
anterioare vieţii prezente, şi că tocmai ele au o importanță superioară celei a 
cromozomilor. 

Să analizăm câteva cazuri foarte simple din viaţa cotidiană. Cineva studiază pianul. 
Dacă neglijează legile înregistrării, el începe să studieze o piesă nouă cântând-o repede şi 
cu mai multă sau mai puţină atenție. Bineînţeles că în această rapiditate şi neatenție face cel 
puţin o greşeală, dacă nu mai multe. lar această greşeală, odată înregistrată în 
subconştientul său, s-a fixat: şi după 20 sau 30 de ani, chiar atunci când va şti bucata pe 
dinafară, dacă nu se va supraveghea, va repeta greşeala în acelaşi loc, căci clişeul există! 
De aceea eu îi sfătuiesc pe muzicieni să 
înceapă să studieze o piesă nouă fără grabă, notă cu notă, luându-și atâta timp cât este 
necesar pentru a avea un clişeu impecabil. Apoi vor putea să cânte din ce în ce mai repede, 
şi vor cânta fără greşeală, căci în subconştient a fost imprimat clişeul corect. 

Ceea ce vă spun acum este valabil în toate domeniile. Dcaă nu aplicaţi această 
metodă, veţi fi obligați să reîncepeţi de patru, de cinci, de zece ori şi asta încă nu este tot, 
va trebui să fiţi atenţi tot timpul şi asta însemnează multe eforturi inutile. În timp ce, cu 
înțelepciune şi inteligență puteţi economisi şi eforturile, şi timpul. Nu trebuie să ne grăbim, 
trebuie să lucrăm atenți la primul clişeu pentru ca el să fie perfect. Observaţi un gravor: 
dacă este grăbit sau nervos, el trasează pe metal o linie uşor strâmbă şi apoi, s-a terminat, 
n-o mai poate şterge, este gravată. Dar oamenii nu prea sunt buni psihologi: ei se reped 
asupra lucrurilor sau a ființelor fără atenție, fără delicateţe sau precizie comiţând astfel 
erori pe care le repetă apoi toată viața. Fac ulterior eforturi pentru a le remedia, dar în van; 
aceleaşi prostii, aceleaşi slăbiciuni, aceleaşi vicii se repetă la infinit. Căci această lege este 


valabilă în toate domeniile. Un om se apucă de fumat, de îmbrățișat fete, de băgat mâna în 
buzunarele altora, şi s-a terminat, clişeul este imprimat în memoria celulelor, el se va 
repeta mereu. Este la fel ca în imprimerie. Dacă nu schimbaţi clişeul, veţi imprima mereu 
acelaşi text. 

Cunoaşterea ne fereşte de supărări, de decepții şi de amărăciuni. Dar oamenii care 
nu au instructori, îşi permit câte puţin din orişice şi totul se înregistrează. 

Natura este fidelă şi corectă, ea înregistrează totul. Obişnuiţi să spuneţi:” Fac asta doar o 
dată, pentru prima şi ultima dată!” dar fapta s-a înregistrat şi veţi începe de două ori, de 
trei ori de zeci de ori... De aceea nu este de loc recomandabil să vă lansați în aventuri 
riscante cu titlu de experienţe, aşa cum este astăzi obiceiul, mai ales la tineri, care vor să 
guste totul, să cunoască totul, să experimenteze totul. Şi atunci se aruncă în plăceri, 
pasiuni, nebunii: drogul, violenţa, sexualitatea fără frâu... 

Da, dar iată că, odată gravat clişeul, când tinerii vor să se redreseze şi să urmeze o altă 
cale, ei nu o mai pot face şi de aici vine tragedia. 

Şi totuşi, există un mijloc de a scăpa de sub influenţa clişeelor vechi. Metoda este 
simplă: trebuie pregătite clişee noi, având o altă atitudine, obişnuiţi-vă să aveţi gânduri şi 
sentimente diferite, să faceţi alte gesturi. Începeţi, astfel, o nouă înregistrare. 

Să luăm ca exemplu un tren: orişice aţi întreprinde, el va merge numai pe direcția 
şinelor pe care a fost plasat şi dacă vreți să meargă în altă direcție, va trebui să montați alte 
şine. Ei bine, clişeele sunt nişte şine, şi discipolul trebuie să traseze în el însuşi alte şine, 
adică să-şi propună un alt ideal, alte tendinţe, alte interese. Dacă nu ştie cum să procedeze, 
degeaba va spune: "Am să mă schimb, am să mă îmbunătăţesc. Data viitoare va merge mai 
bine”... dar cum el nu a făcut nimic pentru a se îmbunătăţi, şi data viitoare va fi la fel ca 
cea precedentă, iar trenul va trece prin acelaşi loc. Nu este nevoie să spuneți nimic, dar să 
schimbaţi direcţia şinelor, adică 
să introduceți un clişeu nou: trenul va urmări această nouă direcție. Dar trebuie să fiți 
conştienţi de faptul că introducerea unui nou clişeu nu însemnează ştergerea celui vechi: 
nu, el nu se şterge, el rămâne în arhive, în subconştient, numai că este ascuns sub alte 
straturi. Dar pentru ca el să rămână îngropat acolo, trebuie să fiți de o deosebită vigilență, 
altfel cum aţi scăzut vigilenţa, vechiul clişeu se va manifesta. 

Trebuie să ştiţi că nimic nu se şterge, nimic nu dispare, pentru că inteligența 

cosmică, care ține foarte mult să aibe arhive, a avut grijă să păstreze întreaga istorie a 
lumii, tot trecutul de mii de ani. De ce credeți că oamenii sunt singurii care păstrează 
arhive? Natura le păstrează şi ea, altfel ar fi împiedicată în activitatea ei. 
Şi chiar şi voi, pe parcursul evoluţiei voastre, s-ar putea întâmpla să aveţi nevoie să vă 
cunoaşteţi vieţile trecute. Cum le-aţi putea cunoaşte dacă totul s-ar şterge şi dacă nicăieri 
aceste vieți trecute nu ar fi menţionate? În realitate nimic nu s-a şters şi dacă ajungeţi să 
accedeţi la aceste arhive, puteți să vă citiți întreaga istorie, diferitele țări în care aţi vieţuit, 
ce ați fost, lucrurile importante pe care le-aţi înfăptuit sau crimele pe care le-aţi comis. Şi 
veţi înţelege atunci Legile Karmei, motivul pentru care acum vă aflați într-o situaţie sau 
alta. 

Dacă Marii Iniţiaţi ne-au adus o întreagă ştiinţă referitoare la Justiţia Divină, este 
pentru că ei au avut posibilitatea de a face acest studiu. ŞI voi puteţi face aceleaşi studii şi 
veți ajunge la aceleaşi concluzii. Drumul există, este suficient să îl parcurgeti. 


Unele persoane sunt obsedate de gânduri sau de sentimente asemenea unor roiuri 
de viespi de care nu pot scăpa. Cum se explică aceasta? Este mult de explicat. Spațiul este 
străbătut de tot felul de forţe, de curenți, de entităţi care au fost create de ființele care îl 
populează. Unele dintre creaţiile noastre sunt foarte frumoase, dar altele sunt monstruoase 
şi când găsesc o poartă deschisă, ele intră. Dacă nu sunteţi prudenţi, atenți şi legaţi de 
lumea sublimă şi vă lăsaţi mintea, sufletul, inima deschise tuturor hoinarilor din spaţiu, veți 
putea fi deseori incomodaţi. Şi invers, dacă ştiţi cum să vă pregătiți interior puteți să 
atrageți doar forțe benefice care vor veni să vă viziteze sau să vă însoţească pentru a vă 
inspira şi a vă bucura tot timpul. 

Veţi spune:,"Dar gândurile şi sentimentele constituie clişee!”. Nu, sunt forțe pe 
care clişeele le atrag. Şi atunci ce sunt clişeele? Atitudinile, obiceiurile pe care ni le-am 
format sunt cele care determină felul influențelor pe care noi le atragem. Dacă clişeele sunt 
foarte frumoase, imaginile care vor veni să se imprime în voi vor fi foarte frumoase, dar 
dacă aceste clişee sunt deformate, bineînţeles că nu va ieşi ceva prea grozav. 

Aşezaţi un talisman benefic undeva, şi el va atrage influenţele corespunzătoare 
forțelor cu care este impregnat, în timp ce un talisman malefic, aşezat de exemplu pe 
pragul unei case, va atrage asupra locuitorilor casei tot felul de nenorociri. Şi iată cum, din 
nefericire, oamenii poartă în ei înşişi “talismane“ malefice pe care le-au pregătit de multă 
vreme datorită ignoranței lor şi viciilor lor şi cu care nu fac altceva decât să atragă răul. 

Pentru a modifica destinul, trebuie schimbate clişeele, adică făcute eforturi pentru a 
crea noi obişnuințe, noi atitudini, până ce vechiul clişeu va fi acoperit de unul nou. De 
exemplu, un om se hotărăşte că nu-şi va mai calomnia vecinul sau că nu se va mai înfuria. 
Dar iată că, întrucât nu a schimbat clişeul, la prima încercare ratează. Este decepționat, 
suferă, regretă, îşi promite că cu proxima ocazie se va comporta altfel... Dar şi data 
viitoare povestea se repetă identic. Pentru ca să nu se mai întâmple la fel, el trebuie să facă 
efortul de a modifica ceva în ceea ce face şi în 
modul în care o face şi atunci când reuşeşte o dată, are toate şansele de a reuşi şi dățile 
următoare, căci noul clişeu se gravează din ce în ce mai adânc. Aceasta este valabil pentru 
toate celelalte tendinţe negative de care vreți să scăpaţi: necinstea, senzualitatea, mîncarea 
fără măsură, lenea şi altele. Din ziua în care ați reuşit să implantaţi în voi clişeul ideal, din 
ziua aceea puteţi dormi liniștiți, căci el va fi cel care se va ocupa de a atrage tot felul de 
lucruri minunate care vor începe să vină la voi de la marginile universului; de cum văd 
noile clişee pe care le-aţi introdus în voi, ele pornesc la drum... dar aveţi răbdare, căci este 
nevoie de timp pentru a 
parcurge milioanele de kilometri pentru a ajunge până la voi! 

Destinul omului este înscris în clişeele cu care el vine pe pământ. Când privim copii 
mici, ei ne încântă căci au un aer atât de nevinovat! Dar dacă am cunoaşte clişeele cu care 
aceşti copii au venit pe lume şi la ce acte îi vor împinge aceste clişee în ziua în care ele se 
vor manifesta, ne-am minuna mai puțin. Fiecare vine pe pământ cu clişeele pe care şi le-a 
pregătit în încarnările anterioare, iar gândurile şi sentimentele care vin să îl chinuie nu sunt 
altceva decât consecințele clişeelor pe care el şi le-a format. În timp ce, în cel ce şi-a 
format clişee bune, orice s-ar întâmpla, nimic rău nu poate pătrunde. El simte doar în 
preajma lui curenții răi, dar este apărat. 

Şi acum, vă voi mai da încă o metodă. Sunteţi cuprinşi de gânduri sau sentimente 
negative şi orice aţi întreprinde pentru a le goni, nu reuşiţi, ele continuă: nu lucraţi încă de 


suficientă vreme la schimbarea clişeelor pentru ca această muncă să îşi arate deja 
rezultatele. Ce puteţi face atunci, în această situaţie? Puteţi lua o atitudine de observator. 
Vă îndepărtați puţin şi începeţi să observați liniştiţi toate aceste ființe şi entități rele, 
manifestările lor, manevrele lor. Numai simplul fapt că le luaţi sub observaţie vă plasează 
deja deasupra lor şi atunci iată ce se petrece: când se simt observate, încep să fie 
stingherite... şi dacă în acel moment proiectați asupra lor nişte raze de lumină, ele se 
împrăştie pentru că nu le place lumina. Ele pot reveni, şi 

este aproape sigur că vor reveni (atâta vreme cât încă nu aţi instalat în voi clişee noi, ele 
vor reveni), dar le veţi pune din nou sub observație, veți proiecta din nou asupra lor un 
fascicul de lumină şi astfel veți sfârşi prin a le înlătura. Da, pur şi simlu pentru că v-aţi 
plasat deasupra lor. lată secretul. 

În viaţă există o lege: cel care se află deasupra deţine supremaţia, puterea de 
comandă, dreptul de a pretinde, de a ameninţa. Chiar dacă este nebun, un rege poate pune 
în mişcare o armată întreagă. De ce? Pentru că prin poziția sa, el este superior. Deci, şi 
voi, dacă prin vigilență vă plasați deasupra acestor entități, ele sunt obligate să vă dea 
ascultare. Iată, aveți acum metode. Deci, de acum înainte, în loc să plângeți, să vă smulgeţi 
părul din cap, folosiți-le. Metoda cea mai eficientă este bineînţeles aceea de a schimba 
clişeele, dar este nevoie de mult mai mult timp şi efort. 

Vedeţi câte lucruri sunt de învăţat! Viaţa este atât de vastă şi de bogată încât încă 
nici nu ştim ce este ea de fapt! De aceea este necesară o Şcoală Iniţiatică pentru a învăţa 
cum să lucrăm în această viață, cum să declanşăm sau, din contră, să neutralizăm o forță 
sau alta. Numai cu această condiţie vă puteți dezvolta armonios. 


CAPITOLUL VII ALTOIUL 


Există o ştiinţă cu ajutorul căreia, dacă o cunoaşte, omul poate nu numai să-şi 
remedieze defectele, pasiunile, tendinţele inferioare, ci chiar să profite de pe urma lor. 
Această ştiinţă este cea a altoirii. 

Ştiţi, desigur, că agricultorii au găsit această tehnică pentru a ameliora calitatea 
fructelor. Dacă, de exemplu, unui păr sălbatic foarte viguros, dar care nu produce decât 
fructe sălbatice i se pune un altoi de la un păr de o calitate excelentă, acesta va profita de 
vigoarea arborelui sălbatic şi va da nişte pere minunate. Dar, în această operaţie, trebuie 
cunoscute legile naturii, căci nu orice altoi poate fi grefat pe orice fel de arbore. Există 
afinități şi corespondențe şi între fructe, iar pe un arbore care face fructe cu sâmbure nu 
poate fi altoit un altul care face fructe cu seminţe. 

Oamenii se consideră experţi în aceste tehnici, dar când este vorba de domeniul lor 
psihic sau spiritual, nu mai sunt la fel de capabili, nici la fel de îndemânatici. Vedem savanţi 
cunoscuţi, mari scriitori, artişti, filozofi, oameni politici tributari unor vicii, unor pasiuni de 
care nu se pot lepăda. Câţi artişti foarte talentați, chiar geniali, au fost victimele patimii 
băuturilor, ale drogurilor, s-au ruinat la jocuri de noroc sau din cauza femeilor. Nu am să-i 
numesc aici... şi au murit având aceste slăbiciuni. Dacă ar fi cunoscut legile altoirii ar fi 
putut grefa pe aceste slăbiciuni calități şi virtuți. 

Cum trebuie procedat? Să presupunem că întrețineți o relație de dragoste foarte 
senzuală. Considerați-o ca pe o formă minunată, un copac formidabil din care puteţi 
extrage energiile altoind pe el o ramură dintr-o altă dragoste pură, nobilă, elevată... şi 


atunci, sevele produse de natura vostră inferioară vor urca, vor circula prin aceste ramuri, 
prin aceste amprente, aceste noi circuite trasate în creierul vostru, vor produce nişte fructe 
extraordinare, o dragoste miraculoasă care vă va aduce inspiraţii şi încântări 
nemaiîntâlnite. În loc să vă facă viaţa imposibilă, senzualitatea vă va servi ca o forță 
puternică care vă va conduce până la Mama Divină, până la Tatăl Ceresc. Şi dacă 
vanitatea voastră este aceea care vă consumă toate forțele, toate energiile, puteţi face de 
asemenea un altoi. Dacă în loc să doriți mereu să apăreţi glorios în fața lumii, a naivilor, a 
prostănacilor, veți lua hotărârea de a mobiliza această vanitate şi a o pune în slujba unui 
ideal, ea va deveni o forță formidabilă care vă va stimula, vă va proiecta către Cer, şi într-o 
zi ea se va trasforma din vanitate în glorie divină. 

Dacă sunteţi coleric, este posibil ca din cauza acceselor de furie să vă fi distrus deja 
până acum câteva prietenii şi să vă fi stricat unele premise bune pentru viitor. Ei bine, 
aveți posibilitatea de a transforma această forță brutală, care izbucneşte ca un tunet, de a o 
sublima, prin altoire, devenind un neobosit luptător pentru a combate şi a învinge tot ceea 
ce este inferior, un soldat al lui Hristos, un servitor al lui Dumnezeu, de neînvins. În loc să 
distrugeţi ceea ce este minunat, forța voastră marțiană vă va ajuta să construiți. Este 
suficient să găsiţi altoiurile potrivite. 

Clişeele şi altoiurile sunt două metode diferite pe care trebuie să învăţaţi să le 
utilizați. Clişeele trebuie să le înlocuiţi, dar cu altoiurile este altceva, este suficient să le 
adăugaţi. Pentru altoire trebuie să păstraţi rădăcinile, să nu le smulgeți niciodată, căci ele 
sunt foarte viguroase ca şi trunchiul; pe ele trebuie să aplicaţi altoiul, pentru că ele sunt 
cele care conţin forţa. Aceste forţe le puteți lega de o entitate, de un spirit luminos, de un 
înger sau de un arhanghel. Acestea sunt altoiurile. Toţi Inițiaţii au fost obligaţi să pună 
altoiuri, s-au legat întotdeauna de ființele cele mai sublime, iar fructele pe care le-au dat au 
fost din cele mai bune. 

Veţi spune: "În istorie există un anume erou, un anume sfânt, un anume profet, pe 
care îl admir şi care mă inspiră. În el voi afla altoiurile pe care le caut.” Da, există şi 
această posibilitate, dar cum ei se află undeva departe, în trecut, nu le veți putea vorbi şi 
nici nu veți putea intra în relaţie cu ei ca şi cu o ființă vie. Sau chiar şi atunci când, dintre 
cei în viaţă pe care îi cunoaşteţi, alegeţi ca model un prieten, un filosof, un artist pe care îl 
admiraţi, este bine, dar altoiurile vor fi întotdeauna imperfecte, căci acele fiinţe au şi ele 
anumite slăbiciuni, anumite lipsuri, nu sunt de neclintit, nici absolut de puternici, generoşi, 
luminoşi sau plini de căldură. 

Există însă o ființă care depăşeşte în inteligență, în dragoste, în putere, în 
generozitate toate făpturile pe care le putem întâlni pe pământ, şi care constituie o mare 
sursă distribuitoare de altoiuri: aceasta este Soarele. Lui trebuie să vă adresaţi pentru a vi 
le procura. De acum încolo, în timp ce veţi contempla răsăritul Soarelui, îi veţi spune: "O, 
dragul meu Soare, doresc să înţeleg atât de multe lucruri, dar mă simt atât de limitat! De 
aceea mă întorc către tine care eşti lumina, care luminezi întreg pământul, ca să-mi 
dăruieşti şi mie, te rog, câteva altoiuri din inteligența ta.” Şi el vi le va dărui, gratuit, vă 
garantez! Şi atunci veţi pune aceste altoiuri în creierul vostru. 

S-ar putea să vă trimită chiar şi un specialist, dacă voi nu ştiţi cum să procedaţi. Apoi veţi 
putea cere şi alte altoiuri: de bunătate, de frumuseţe, de inteligenţă... În Soare se află totul, 
puteţi să cereţi tot ceea ce doriţi. Numai să nu cereți toate altoiurile deodată, ci unele după 
altele, căci în timp ce vă veţi ocupa de unul, celelalte se vor usca şi vor muri. 


Unii dintre voi se întreabă dacă glumesc... Nu, vorbesc foarte serios, şi tot ceea ce 
vă spun acum a fost verificat de mine timp de ani de zile. Şi încă nu v-am spus totul în 
această privință, dar ceea ce eu nu vă voi spune, vă va spune Soarele însuşi. Tot ceea ce 
cunosc eu, mi-a fost comunicat de către Soare. Sunteţi mirați aflând că Soarele poate face 
revelații, dar acesta este adevărul! 

Un mare maestru vă poate da câteva altoiuri, este posibil, pentru că, în mod 
simbolic, prin lumina şi căldura lui (înţelepciunea şi dragostea) el este un reprezentant al 
Soarelui, dar nici un maestru nu poate fi comparat cu Soarele. Bineînţeles că un om poate 
fi asemănător lui, în măsura în care el luminează, încălzeşte şi vitalizează făpturile din jurul 
lui. Dar el, Soarele, luminează, încălzeşte şi hrăneşte întregul pământ; prin el totul se naşte, 
creşte şi se coace. Puterea unui Iniţiat nu poate fi atât de mare, chiar dacă el face bine 
oamenilor. Nimeni nu se poate asemui Soarelui. 

Razele Soarelui au puterea de a înlocui tot ceea ce este uzat, impur sau întunecos 
în voi, cu condiția să învăţaţi cum să le primiţi. Dacă vă deschideţi lor cu tot sufletul, ele 
încep să lumineze: ele înlocuiesc omul vechi din voi şi vă regenerează, vă reînnoiesc, vă 
reînvie; gândurile voastre, sentimentele, faptele, toate devin altele. Din păcate, oamenii 
care simt senzații grozave când mănâncă, beau, fumează sau se îmbrățişează nu simt nimic 
atunci când se află în faţa Soarelui. Aceasta este din cauză că se află la un nivel de vibrații 
prea scăzut; şi atunci, tot ceea ce este inferior îi impresionează, acţionează asupra lor, în 
timp ce razele Soarelui îi lasă indiferenți. 

Dar, cu cât discipolul avansează, evoluează, el devine mai sensibil la razele Soarelui şi ele 
produc în el revelații, încântări, senzaţii cu adevărat cereşti. 

Iată încă un lucru complet nou: psihologia încă nu a descoperit că de noi depinde 
ca razele Soarelui să producă în sufletul nostru, în inima noastră, fenomene de cea mai 
mare importanță, care ne pot regenera, renaşte. Dar bineînțeles că trebuie să ne pregătim, 
altfel vom rămâne mereu în afara Soarelui. Trebuie să ne pregătim cu câteva zile înainte, 
cu luni înainte pentru a fi liberi, lucizi, pentru a simţi ce sunt razele Soarelui, cât sunt de 
puternice, de pure, de divine. 

Dar cel mai puternic, cel mai sublim altoi este acela de a te lega la Domnul, 
spunând: "Doamne, eu simt că nu sunt nimic. Acceptă, Te rog, să pătrunzi în mine, să 
lucrezi şi să Te manifeşti în mine. Eu vreau să lucrez pentru Împărăţia şi pentru Dreptatea 
Ta.” Şi dacă în acel moment Dumnezeu acceptă copacul vostru, adică pe voi înşivă, care 
în trecut produceați fructe ce nu puteau fi mâncate, va produce pe viitor fructe delicioase 
şi parfumate. Au rămas doar rădăcinile şi trunchiul, dar altoiul, adică lumea invizibilă, 
lumea divină, lumea cerească a produs fructele Sale. 

Ce s-a întâmplat în fapt? Aţi consacrat Cerului toate forțele brute şi clocotitoare din 
interiorul vostru, şi Cerul le-a luat pentru a le transforma. Se întâmplă să găsiți în pădure 
pere mici sălbatice, necomestibile, dar dacă le puneţi câteva minute în cuptor, ele devin 
dulci şi comestibile. Ce s-a petrecut? Căldura le-a transformat. Şi dacă omul este în stare 
să facă ca nişte pere să devină bune de mâncat, oare credeţi că nu este în stare lumea 
invizibilă să transforme toate fructele voastre acre în fructe zemoase şi dulci? 

Un discipol care îşi cunoaşte tendinţele inferioare, cere altoiuri spunând: "Doamne 
Dumnezeule, dacă sunt singur, nu voi reuşi să mă transform, te rog, ajută-mă Tu, dispune 
Tu de mine, lucrează Tu prin mine, sunt în serviciul Tău, voi împlini voia Ta.” Şi în acel 
moment, probabil că nu Domnul Însuşi va fi cel care va veni, dar El va trimite pe unul din 


îngerii sau din arhanghelii Săi, aşa cum le-a trimis şi patriarhilor, profeților, apostolilor şi 
tuturor sfinților: îngerii au venit să îi viziteze şi să îi instruiască. 

Acestea sunt probleme de o importanţă deosebită şi acei care le-au neglijat sau le- 
au ignorat nu vor putea evolua. Oamenii au capul tare, dar viaţa îşi va asuma sarcina de a-l 
face “să se coacă”. Eu ştiu ce ştiu. Tot ceea ce vă spun, a fost verificat şi experimentat de 
mine însumi; eu vi le revelez pentru a vă ajuta şi acum este rândul vostru să simțiți, să 
înțelegeți şi să luaţi hotărâri pentru a avea rezultate. 

Fără a dispune de toate aceste cunoştinţe, nu vă puteţi îmbunătăţi cu adevărat. Dar 
cunoaşterea nu este suficientă, trebuie să şi iubiți aceste mari adevăruri pentru a dori să le 
realizaţi, şi trebuie să aveți de asemenea o voință de nestrămutat pentru a persevera în 
muncă. lată cele trei condiții necesare: mai întâi cunoaşterea, apoi voinţa şi în fine puterea. 

Unele ființe au realizat o asemenea lucrare asupra propriei lor materii încât ei nu 
mai sunt aceiaşi. La exterior, bineînţeles nu s-au schimbat vizibil, dar în interior sunt 
diferiți: ei nu mai suferă ca şi înainte, nu se mai simt la fel de striviţi şi de limitați, nu mai 
sunt în întuneric, ei dețin bogății şi cunoştinţe noi, înoată în frumuseţe, radiază... 

Aceasta este schimbarea! 

A te schimba nu înseamnă a deveni de nerecunoscut fizic, nu veţi fi încă recunoscut 
peste tot, este vorba de schimbarea interioară a vibrațiilor, a emanațiilor: vă veți scufunda 
mâna în apă, iar muribundul care va bea această apă, va învia. lată adevărata schimbare! 


CAPITOLUL VIII Utilizarea energiilor 


Tot ceea ce este necesar pentru a le face plăcere, pentru a-i amuza, pentru a-i 
distra se află la dispoziţia oamenilor. Recunosc că este atrăgător, interesant, dar pentru 
mine nu este un motiv pentru ca eu să mă reped la ele, chiar din contră. În faţa a tot ce mi 
se prezintă m-am obişnuit să-mi pun întrebarea: "Cu ce contribuie aceasta la progresul 
meu spiritual?” Dacă văd că nu cu mare lucru, că va fi mai mult timp pierdut şi energii 
risipite, nu mă opresc la acel lucru. 

Ei da, aşa este, viața are tot felul de tentaţii şi dacă discipolul nu a învăţat încă să se 
controleze suficient pentru a le rezista, el cade pradă lor, apoi regretă, pentru că simte că a 
slăbit, că s-a urâțit. Pentru majoritatea oamenilor, este de la sine înţeles să fii tentat şi să 
cedezi tentaţiilor; după unii, chiar pentru aşa ceva te afli pe pământ. Dar să nu ne ocupăm 
de ceea ce face majoritatea, ci de ceea ce fac discipolii. Discipolul ar putea evita multe 
dintre erori, dacă înainte de a se lansa într-o aventură, şi-ar spune: "Făcând acest lucru, 
sau altul, îmi satisfac dorințele, dar care vor fi oare repercusiunile conduitei mele asupra 
mea şi a celor din jurul meu?” Cel ce nu îşi pune aceste întrebări este apoi mirat de ceea ce 
i se întâmplă. Nu trebuie să se mire: ceea ce i se întâmplă era de prevăzut, consecinţele 
sunt întotdeauna previzibile. 

Veţi spune: "Dar nu este posibil să prevezi toate consecințele actelor tale.” Da, 
aveţi dreptate, viaţa este bogată în evenimente de tot soiul, care se pot produce într-un 
mod cu totul neprevăzut pentru a schimba cursul lucrurilor. Cu excepția celor ce posedă 
facultatea de a se ridica până la planurile subtile pentru a cunoaşte cu exactitate adevărul, 
este imposibil să prevezi totul. Dar în ceea ce priveşte esențialul, cu condiția să fii cinstit, 
sincer, el este uşor de prevăzut. Evident, dacă vrei să te legi la ochi, este cu totul altceva. 


Deci, vă repet, în fața oricăror posibilități care vi se oferă, studiaţi bine situația şi 
alegeţi-o pe aceea care este cea mai benefică progresului vostru spiritual. Căci cunoaşterea 
modului în care îşi cheltuieşte energiile, în ce domeniu, pentru ce activităţi, este de o 
importanță absolută pentru evoluţia fiecărei fiinţe. Aici, fiecare dintre noi este responsabil. 
Cerul nu ne-a dat viaţa pentru ca noi să o risipim; tot ceea ce facem se notează, se înscrie. 
Da, şi în cartea naturii vii puteţi citi aceasta: ”Fericiţi cei care îşi consacră şi îşi utilizează 
toate energiile fizice, afective şi mentale pentru binele umanităţii, pentru Împărăţia 
Domnului şi pentru Dreptatea Sa.” 

Dacă veţi observa oamenii, veţi vedea că ei niciodată nu se gândesc la această 
chintesenţă care le-a fost dată pentru a trăi, la cât este ea de prețioasă, cât o preţuieşte 
Domnul, care este originea ei şi câtă muncă a depus natura pentru a o pregăti şi a ne-o 
distribui. De aici se vede că omul nu este evoluat, căci îşi cheltuieşte toate forțele în accese 
de furie, în excese de sexualitate, în activități egoiste şi criminale... Şi iată cum forțele 
acestea, atât de prețioase, se risipesc pentru a alimenta Infernul. Dacă vă voi spune că 
oamenii sunt aceia care susţin Infernul, veți fi surprinşi... şi totuşi, acesta este adevărul. 
Majoritatea oamenilor, prin ignoranţa lor, nu fac decât să susțină, să mențină şi să 
hrănească Infernul; ei sunt foarte instruiți în diferite domenii, dar n-au auzit vorbindu-se 
niciodată despre responsabilitatea lor în utilizarea energiilor lor şi nu în universități vor afla 
aceste lucruri. 

În calitate de discipol, prima voastră sarcină este să deveniți conştienţi de modul în 

care vă cheltuiţi forțele, pentru că ele v-au fost numărate, cântărite, măsurate. Dacă Cerul 
vede că voi le cheltuiţi în acţiuni dăunătoare, el vă va închide robinetele. Va spune: "Omul 
acesta este foarte periculos, trebuie legat!” Nu v-aţi întrebat niciodată de ce unii oameni au 
devenit beţivi? Pentru că lumea invizibilă a vrut să îi lege. 
Dacă acei oameni ar dispune de toate facultăţile lor, ei ar distruge lumea întreagă, 
utilizându-şi energiile în activităţi distructive. În timp ce aşa, alcoolul îi cloroformizează, îi 
abrutizează şi ei ajung în imposibilitatea de a face un rău cuiva. Evident, acesta nu este 
cazul tuturor alcoolicilor; pentru unii există alte explicații. 

Trebuie să fiți mereu conştienţi de felul în care vă utilizați energiile, să vă întrebaţi 
în ce direcție le canalizați şi în ce scop. Acesta este lucrul cel mai important. 

În ziua de astăzi, a te revolta, de exemplu, a devenit o obişnuință, o modă. Se 
discută, se strigă, se fac manifestații, greve, se dau foc maşinilor, ş.a.m.d, toţi se simt 
îndreptățiți în lupta lor împotriva patronilor sau a unui guvern pe care îl socotesc nedrept 
şi crud. Eu sunt de acord că nici nedreptatea şi nici cruzimea nu trebuie acceptate. Dar 
cum se face că toți aceşti revoltați nu şi-au pus niciodată întrebarea dacă nu există cumva 
şi un motiv de revoltă mai folositor? În loc să-şi piardă timpul şi energiile revoltându-se 
împotriva unei anumite situaţii, unei anumite persoane, sau a unui anume partid, de ce nu 
se revoltă mai întâi împotriva propriilor lor slăbiciuni, a propriei lor mediocrități, a propriei 
lor lene? Acela da, este într-adevăr un motiv de 
indignare, de dezgust, de furie şi merită osteneala de a lupta. A! nu, nu, prostiile lor, 
viciile lor şi le justifică, şi le mângâie, şi le hrănesc, dar faţă de ceilalţi sunt necruțători! 

Înainte de a vă revolta împotriva unuia sau altuia, ceea ce de multe ori nu serveşte 
la nimic, un adevărat discipol se revoltă împotriva tuturor entităţilor rele care s-au instalat 
în el, din vina lui, bineînțeles. El caută să le gonească pentru a se elibera. Dacă revolta 
există în univers, însemnează că ea are un rost. Da, dar oamenii nu au înţeles rolul revoltei: 


unde, când, cum şi împotriva cui să se revolte... Trebuie să ne revoltăm, dar împotriva 
tuturor acelora care s-au instalat în noi sub formă de slăbiciuni şi care ne înşală, ne rod. 
Atunci, totul se va schimba. Câţi nu sunt nenorociti, nemulțumiți pentru că sunt conştienţi 
de defectele lor, de slăbiciunile lor! Da, dar ei nu sunt încă suficient de revoltați pentru a 
ieşi din această situație şi ea continuă. Ei sunt nemulțumiți, bineînţeles, dar nu fac nimic 
pentru a îmbunăţii situația. 

Încetaţi de a vă mai revolta împotriva soției, a soţului, a şefului ş.a.m.d. şi revoltați- 
vă împotriva voastră înşivă. Veţi spune: "Da, dar dacă nu mă revolt împotriva celorlalți, ei 
vor continua să abuzeze”. Nu, nu aţi înțeles nimic. 

Pentru ca ceilalți să-şi schimbe comportamentul, nu trebuie să îi combateţi; ei se vor 
schimba de la sine când vor simți că voi v-aţi schimbat, că radiați, sunteţi luminoşi, 
inteligenți. Deci, revoltându-vă împotriva voastră înşivă îi veţi învinge pe ceilalți, îi veți 
transforma. Eu am găsit acest mijloc. Altfel cum vreţi să luptaţi împotriva atâtor duşmani? 

Revoltaţi-vă împotriva voastră înşivă pentru a vă curăța, pentru că adevărații 
duşmani se află în voi. Nu îi căutaţi în afara voastră, ei se află înăuntru. 

De exemplu, un om îşi propune: “De acum, am terminat cu femeile, mi-au adus prea 
multe nenorociri, prea multe supărări, dar dacă el nu s-a revoltat încă niciodată împotriva 
entităților din interiorul său, care îl îndeamnă mereu în aceiaşi direcție, iată că-l aşteaptă 
noi necazuri. Şi ce anume îi spun aceste entități: “Bineînţeles, toate femeile care le-ai 
întâlnit până acum au fost crude, necredincioase, dar cea care îți place acum îți va aduce 
bucuria, inspiraţia”, şi bietul nenorocit este din nou prins în capcană. 

Cum să vă fac să înţelegeți că sunteţi sfătuiți de către duşmani camuflaţi care nu cer 
decât epuizarea voastră, ruina voastră? Şi voi, fără ca să vă dați seama, îi mângâiați, îi 
legănaţi, îi hrăniţi cu energiile voastre cele mai prețioase. Ei bine, a venit acum momentul 
să vă revoltați, începând prin a recunoaşte că duşmanii voştri cei mai mari nu sunt în 
exteriorul vostru, ci în voi. Şi atunci când veți izbuti să vă învingeți duşmanii interiori, veți 
ajunge să vă învingeți şi duşmanii din afară, prin exemplul vostru, prin atitudinea voastră, 
prin vorbele, privirile şi emanațiile voastre. 

De ce oamenii nu au găsit încă aceste mijloace? Cuţitele, revolverele, bombele n-au 
rezolvat niciodată problemele. la gândiţi-vă, oare de când se folosesc acestea s-au 
îmbunătățit cumva lucrurile cu adevărat? Începeţi deci, prin a vă revolta împotriva voastră 
înşivă, şi apoi, slavă Domnului, va fi întotdeauna suficientă vreme pentru a vă revolta 
împotriva celorlalţi, dar prin măreția şi atotputernicia dragostei. 

Nu uitaţi niciodată că Cerul vă priveşte de sus şi priveşte la tot ceea ce faceţi cu 
toate bogățiile pe care vi le-a dăruit: le utilizați într-un scop pur egoist sau într-unul divin? 
Dacă v-aţi pune foarte clar această problemă în fiecare zi, cât de multe lucruri ați putea 
îmbunătăţi în voi înşivă! Bineînţeles că nu veți reuşi imediat, dar veți învăţa cel puțin să fiți 
conştienţi. Altfel rămâneți supuşi Karmei. 

Atâta vreme cât nu v-aţi luat conştient viaţa în mâini, pentru a reuşi să acordaţi 
toate particulele ființei voastre cu vibraţiile divine, veți rămâne la bunul plac al forțelor 
oarbe ale naturii. Majoritatea oamenilor sunt în această situație, căci nu li s-a arătat 
importanţa prelucrării interiorului lor. Dar să ştiţi că, dacă vă opuneţi Inteligenţei cosmice 
ducând o viață contrară planurilor ei, vă veţi dezagrega şi veți sfârşi prin a dispare. 
“Inteligența cosmică este foarte crudă, veți spune, dacă ea distruge făpturile ce i se opun”. 
În realitate, ea nu se ocupă deloc cu aşa ceva. Ea n-a vrut să distrugă niciodată pe nimeni, 


dar dacă, din prostie sau din ignoranță vă izbiți de imensitatea ei, forțele împotriva cărora 
luptați sunt atât de puternice, încât este foarte natural să fiți dizlocat. 

Dacă un biet individ porneşte singur împotriva unei armate întregi, el va fi repede 
anihilat. Dacă, izbindu-se de un geam, o insectă îşi sparge capul, ce vină are geamul? Omul 
acționează ca şi insecta: se exersează să lupte împotriva legilor divine, împotriva 
splendorilor universului, îi face plăcere să se certe; dar îl aşteaptă dezagregarea. Nu 
Dumnezeu este cel care îl va anihila, ci propria lui încăpățânare. 

Un discipol caută întotdeauna să se acordeze întâi cu Inteligența cosmică şi pentru 
aceasta, el începe prin a veghea la modul în care îşi utilizează energiile; asta trebuie să 
rețineți. 

Dintre toate lucrurile pe care vi le spun, la unele trebuie să vă gândiţi în fiecare zi, 
iar la altele, când circumstanţele v-o permit. Dar ceea ce vă spun astăzi, trebuie să aveţi 
mereu în prezent în minte, căci eu nu voi fi mereu cu voi pentru ca să v-o repet. Puteţi lăsa 
deoparte multe alte puncte, dar nu pe acesta. În fiecare zi vi se cere să fiţi conştient, să vă 
dați seama în fiecare situație în ce mod vă folosiţi energiile, cu atât mai mult cu cât puteţi 
face aceasta oriunde vă aflați. Pe stradă, în metrou, la dentist, în bucătărie, puteţi să 
aruncaţi o privire în voi înşivă şi să vă întrebaţi: "la să vedem, dacă mă angrenez în această 
activitate, sau în alta, ce am să cheltuiesc?... Oh, la la, voi fi obligat să pierd tot ce am pur 
şi divin pentru a hrăni porcii. Atunci nu, nu mă angajez în această treabă, energiile mele nu 
sunt destinate să reînvie morţii”. Ca şi lisus care spunea: "Lăsaţi morţii să îngroape morții 
ŞI voi, cei vii, urmaţi-mă.” Vedeţi, lucrul pentru care vă cheltuiţi energiile este un punct 
esenţial pentru evoluţia voastră. 


CAPITOLUL IX Sacrificiul, transmutaţia materiei. 


Foarte puțini sunt oamenii care sunt conştienţi că în fiecare zi trebuie să adauge 
vieţii lor câte ceva nou, ceva mai puternic, mai luminos; ei nici măcar nu îşi dau seama la 
ce pericole se expun trăind o viaţă domoală în care se complac, la sumedenia de boli fizice 
şi psihice care îi pândeşte şi care nu aşteaptă decât momentul potrivit pentru a intra în ei, 
pentru a-i muşca, pentru a-i roade. Inteligența cosmică nu l-a construit pe om într-un chip 
atât de minunat pentru ca el să se lase să adoarmă, să se cloroformizeze; ea l-a creat 
pentru ca el să poată înainta neîncetat pe calea evoluţiei, care îl va conduce până la îngeri... 
până la Dumnezeu. 

În realitate, această lege a evoluţiei nu acţionează numai în existența umană. 
Fiecare regn din natură, mineral, vegetal, animal, uman... tinde să se apropie de regnul 
superior. 

Pietrele sunt cele mai vechi pe acest pământ, ele sunt inerte, insensibile, fără nici o 
posibilitate de a se mişca sau chiar de a creşte. De aceea, idealul lor este de a deveni 
plante. 

Idealul plantelor este de a deveni animale. Ele sunt înrădăcinate şi nu pot nici să se 
deplaseze, nici să aibe sentimente la fel ca şi animalele, de aceea ele doresc să se rupă de 
sol şi să se mişte. Intrând într-un corp animal, celulele lor vor putea să evolueze. Pentru 
ele nu există alt mod de evoluție decât acela de a se lăsa mâncate sau arse. 


Idealul animalelor este de a deveni oameni raționali. Idealul oamenilor este să 
devină îngeri, iar cel al îngerilor să devină arhangheli sau divinități. Căci, pe scara 
evoluţiei, fiecare categorie de ființe posedă calități pe care precedenta nu le avea. 

Deci fiecare tinde să se apropie de cea dinaintea ei, pentru a depăşi stadiul la care a ajuns 
deja. 

Dar trecerea omului la stadiul de înger nu se poate face decât prin foc, prin focul 
sacrificiului. Aici, etimologia ne va ajuta să înţelegem. În latină, la înger se spune 
“angelus”, la foc “ignis”, şi la miel “agnus”. În bulgară, la înger se spune “anguel”, la foc 
“ogan” şi la miel “agne”. Dacă facem o apropiere între toate aceste cuvinte, vom înțelege 
de ce Hristos, Fiul lui Dumnezeu, a fost comparat cu Mielul care trebuia să fie sacrificat 
înainte de crearea lumii. De unde vine această tranziţie? În trecut, atunci când se dorea 
construirea unei case, în unele țări exista obiceiul de a jertfi prin foc un miel pentru ca 
construcţia să fie solidă şi protejată. Aceasta avea ca scop să le reamintească oamenilor că 
înaintea creaţiei lumii a fost necesară sacrificarea unui “miel” sau a unei făpturi vii, pentru 
a edifica această construcţie pe baze indestructibile. 

Hristos este Mielul Divin, spiritul dragostei care atrage, apropie, susţine iar 
dragostea este aceea care a fost pusă ca bază a creaţiei, el este cel care s-a sacrificat, s-a 
înzidit, care a impregnat materia acestui edificiu. El este lantul, cimentul care menţine 
coeziunea universului. Peste tot, de la pietre până la stele, dragostea este cea care susține 
şarpanta. Dacă dragostea dispare, şi corpul nostru începe să se dezagrege, căci puterea 
dragostei este cea care uneşte toate celulele, toate particulele. Sacrificiul reprezintă 
manifestarea cea mai înaltă, cea mai divină a dragostei. Este Omega, ultima literă, nu mai 
există o alta. lisus a venit pentru a pronunţa această ultimă literă. Alţii vor veni după el 
pentru a o realiza, pentru a o pune în aplicare, dar nu vor mai adăuga nimic care să poată 
depăşi sacrificiul; sacrificiul rămâne pentru eternitate actul cel mai sublim. 

Secretul fericirii este de a face sacrificii. Cei care sunt capabili sunt cei privilegiați, 
ei au înţeles sensul vieţii, ei pot deveni taţi şi mame. Toţi oamenii ştiu că există taţi, mame, 
copii, dar foarte puţini sunt cei care sunt capabili să descopere ceea ce conține această 
simplă imagine de familie. Tatăl, mama şi copilul sunt un rezumat al unei întregi învățături. 
Cel ce se poate sacrifica pentru un altul, este copt pentru a deveni părinte. Cel care este 
incapabil de sacrificiu este încă copil. El este poate părinte în plan fizic, dar este numai o 
aparenţă şi Cerul nu o consideră ca atare. 

A fi tată sau mamă este un ideal înalt de atins, dar să rămâi copil nu este un ideal. 
Idealul este să fii întâi tată sau mamă pentru ca apoi să devii copil. Da, căci dacă sunteţi 
fruct, puteţi apoi să deveniți sămânță, aveţi dreptul; dar dacă încă n-aţi devenit fruct şi vreți 
să deveniți sămânță, aceasta nu este posibil, căci seminţele vin după fructe şi pentru a da 
acest fruct, trebuie să fii tată sau mamă, trebuie să fii capabil de dragoste impersonală. 
Idealul este, deci, să devii tată sau mamă pentru a putea aduce copilul pe lume, adică 
sacrificiul, fructul impersonal al tatălui şi al mamei care sunt luminaţi. Toţi cei care nu ştiu 
să facă sacrificii nu pot aduce pe lume 
copii, pentru că încă nu sunt copți. 

La 13 sau 14 ani, copilul ajunge la perioada de pubertate. Pubertatea este o fază de 
transformare a ființei umane; din egoist şi personal cum era, el devine capabil să dăruiască, 
să producă, adică să facă sacrificii. Înainte de pubertate, copilul este ca un pământ steril 
care preia mereu. Dar după pubertate este capabil atât fizic cât şi psihic să producă fructe. 


lată de ce vă pot spune că dacă nu aveţi acest izvor care să ţâşnească în voi, adică dacă 
dragostea voastră nu este pură şi dezinteresată, totul va fi secat şi nu vor exista recolte, nu 
veţi da nici flori şi nici fructe, veți fi un deşert, un pământ sterp. Şi cine vrea să frecventeze 
un pământ sterp? 

Bineînţeles că sacrificiile pe care le faceți trebuie să aibe un rost. Există persoane 
care, aşa-zicând, fac sacrificii şi se căsătoresc cu un bărbat sau cu o femeie, pentru că prin 
această căsătorie, cred ei, îl vor salva pe acel bărbat care este beţiv sau pe acea femeie care 
este neurastenică. Dar chiar vor reuşi ei, oare, să-i salveze? Numai Dumnezeu ştie! Vedeţi, 
aici bunătatea, generizitatea nu lipsesc. Ceea ce lipseşte este lumina. Oamenii sunt orbi şi 
nu pot prevedea. Şi atunci, este păcat că toate aceste calități, aceste virtuţi să fie cheltuite 
în zadar. Este mai bine ca ele să fie consacrate unui lucru divin, care va ajuta mii de 
persoane şi nu una singură. Şi mai mult decât atât, nici nu este sigur că acea persoană 
poate fi ajutată. Ceea ce este însă sigur, este că cel care a vrut să o ajute va deveni şi el o 
victimă. 

Decideţi-vă deci să lucraţi pentru o idee divină şi toate sacrificiile pe care le veți 
face pentru această idee se vor transforma în aur, în lumină, în dragoste. lată secretul. Cel 
mai mare secret este ideea, ideea pentru care lucraţi. Dacă lucraţi pentru voi înşivă, pentru 
a vă satisface dorințele, pasiunile, poftele, toate sacrificiile pe care le veţi face pentru a 
reuşi se vor transforma în cenuşă, nu îi lumină. Mulţi oameni sacrifică un capital enorm de 
bani, sănătate, dar cum scopul lor este mai mult sau mai puțin pământesc, aceste sacrificii 
nu vor duce la cine ştie ce rezultate. Iată ceea ce nu se cunoaşte: cât de importantă este 
ideea care stă în spatele fiecărei acțiuni. Ideea este latura magică, piatra filozofală care 
transformă totul în aur. De aceea vă 
spun: lucraţi pentru o idee divină, pentru ca lumina să triumfe în lume, pentru ca Împărăţia 
lui Dumnezeu să vină pe pământ. Tot ceea ce veți face pentru această idee se va 
transforma în aur, adică în sănătate, în frumuseţe, în lumină, în forță. 

Noi trebuie să-i oferim Cerului în dar viața noastră şi să spunem: “De acum înainte 
voi părăsi plăcerile şi bucuriile trecătoare, care nu îmi aduc nimic, şi voi lucra pentru 
Împărăţia Domnului”. Şi veţi sacrifica tot mai mult activităţile care vă urâţesc şi de 
asemenea unele impulsiuni inferioare cum sunt: furia, gelozia, ura... De ce? Pentru a 
elibera forțele spirituale care sunt limitate şi subjugate de către aceste obiceiuri, căci 
obiceiurile sunt acelea care vă împiedică să daţi fructe. Priviţi copacul: când este năpădit 
de insecte, el nu poate da fructe şi trebuie curățat cu ajutorul insecticidelor. Tot aşa, 
trebuie să eliminaţi din corpul, din inima şi din voinţa voastră toate aceste plăceri 
nesănătoase care sunt pe cale să aspire sucul destinat să hrănească Eul vostru superior. Nu 
puteți da fructe, nici nu puteţi face sacrificii, pentru că adăpostiți în voi alte făpturi care vă 
beau şi vă epuizează forțele. Trebuie să vă lepădați de aceste insecte şi de 
aceste omizi. 

Pot să vă mai dau o mulţime de magini pentru a vă face să înțelegeți această idee! 
Luaţi de exemplu o sticlă: dacă ea este deja plină, cum veţi face pentru ca să introduceţi în 
ea un alt lichid? Trebuie mai întâi să o goliți. La fel se întâmplă şi cu ființa umană. Dacă ea 
nu se goleşte de vicile sale, de obiceiurile dăunătoare, cum vor putea virtuțile şi calitățile 
divine să se instaleze în ea? Este deja plină!... lată adevăratul sens al sacrificiului: să 
goleşti, să renunţi la anumite obiceiuri rele, pentru a putea introduce în tine altceva. De 
cum renunțăm la un defect, o calitate vine să-i ia locul în noi. 


Cartea naturii stă dechisă în fiecare zi în fața voastră, şi puteți găsi în ea tot ceea ce 
aveţi nevoie pentru comportamentul vostru curect în viață. De ce nu căutați să înțelegeți 
aceasta? De ce nu vă folosiți ochii pentru a vedea şi urechile pentru a auzi? Pentru că 
sunteţi prea ocupați cu bucuriile şi cu plăcerile care vă împiedică. Când vă veți hotărî să 
renunțați la aceste lucruri şi la aceste plăceri, veți descoperi nişte forțe formidabile, ochii 
voştri se vor deschide şi veţi descoperi tot ceea ce este scris în cartea naturii. lată secretul! 

Vă aflați câteodată în faţa unor probleme de neînțeles pentru voi şi vă spuneti: "Eu 
de ce nu înţeleg? Sunt alții care înțeleg!” Daţi-vă singuri răspunsul: “Este pentru că eu mă 
complac în bucurii şi plăceri inferioare care îmi consumă forțele. lată de ce nu îmi mai 
rămân şi pentru ochii mei interiori”. Nu există o altă explicaţie pentru incapacitatea voastră 
de a vedea. Forţele voastre trebuie să fie disponibile pentru a se duce în altă parte şi a trezi 
alte celule. Dar oamenii sunt neştiutori şi spun: “Trebuie să mai gust din această plăcere 
căci dacă renunţ, voi suferi”. Ei nu au înțeles nimic! Cerul nu ne cere să suferim, ci să ne 
rafinăm plăcerile, să le facem mai subtile, mai pure. 

Cu cât renunțați mai mult la plăcerile trecătoare, cu atât sunteți mai pătrunşi de viaţa 
adevărată. Cel care astăzi mă va putea înțelege, îşi va schimba complet viaţa, căci ceea ce 
vă spun eu acum este realitatea şi nu cuvinte goale. 


II 


Pentru majoritatea oamenilor, cuvântul sacrificiu este însoţit de ideea de dificultate, 
de privațiune, de suferință. Ei bine, tocmai aici se înşeală. Ştiinţa inițiatică spune că 
sacrificiu nu este o privaţiune ci o substituire, o transpunere, o deplasare într-o altă lume. 
Aceeaşi activitate se continuă, dar cu materiale noi, pure şi luminoase. 

Sacrificiul este deci transformarea unei materii în alta, a unei energii în alta; 
renunțăm la ceva pentru a căpăta altceva, mai bun, în loc. lată ce este sacrificiul. Luaţi, de 
pildă, o bucată de cărbune: este neagră, urâtă, murdară; o sacrificați şi ea devine foc, 
căldură, lumină, frumuseţe. Cel care nu vrea să facă sacrificii, rămâne în urâciune, frig şi 
întuneric. 

Atâta vreme cât veţi trăi cu ideea că sacrificiul vă va aduce suferință şi vă va sărăci, 
bineînţeles că nu veți fi dispuşi să faceți sacrificii. De aceea trebuie să adoptați punctul de 
vedere inițiatic: el ne învaţă că nu trebuie să renunțăm la un lucru decât pentru a-l înlocui 
cu altul mai bun. Vreţi să renunțați la un obicei dăunător: de exemplu jocul, băutura sau 
femeile?... Atâta vreme cât nu îl înlocuiţi, el va veni să vă tenteze, să vă chinuiască, pentru 
că nu aţi trezit în voi o altă cerință capabilă să să o învingă pe prima, şi putem spune că vă 
expuneţi chiar la pericole grave, pentru că această renunțare devine o refulare. Atâta 
vreme cât oamenii nu vor înțelege aceasta, ei vor trece prin experienţe foarte dureroase şi 
atunci, bineînţeles că vă vor explica că nu este cazul să faceți sacrificii, căci nu numai că nu 
veţi reuşi, dar veți fi chiar şi mai nenorociti. 

Nu trebuie să vă privaţi, nu trebuie să renunțaţi, doar să vă deplasaţi, adică să faceţi 
sus ceea ce făceaţi jos: în loc să beţi apă dintr-o baltă unde abundă microbi, să beţi apă 
dintr-un izvor pur şi cristalin. Să nu beți deloc, ar însemna moartea. Dacă cineva vă va 
spune că nu trebuie să beţi, numai apa din canalizări este cea pe care nu trebuie să o beţi, 
altfel trebuie să beţi, dar să beţi apa cerească. Şi această idee este exprimată simbolic în 
Geneză. Când Adam şi Eva se aflau în Paradis, Dumnezeu le-a permis să mănânce din 


fructele tuturor arborilor, mai puţin din fructele Arborelui Cunoaşterii Binelui şi Răului. 
Dumnezeu nu voia să-i priveze pe Adam şi Eva de hrană, El voia doar să-i facă să 
înțeleagă că există hrană mai bună şi mai benefică decât alta. 

Un adevărat spiritualist nu se privează: el mănâncă, bea, respiră, iubeşte, dar în 
stări de conştiinţă minunate, necunoscute pentru omul obişnuit. Când vorbim despre 
renunțare, oamenii se înspăimântă şi îşi spun: "Dacă renunţ, am să mor”. Şi este adevărat 
că vor muri. Dacă ei nu înţeleg că prin renunțare vor accede la ceva mai bun, ei vor muri. 
Nu este vorba de a renunţa la a bea, a dormi, a respira, a iubi, a face copii, ci de a le face 
pe toate acestea într-un mod superior. În fiecare zi trebuie să ne preocupăm să facem 
această înlocuire pentru a crea o mişcare, o circulaţie a energiilor, altfel totul stagnează, se 
atrofiază şi iată mucegaiul, fermentația, putreziciunea. Mereu trebuie să curgă apă 
proaspătă. Şi pentru a face să curgă această apă, trebuie să ne legăm în fiecare zi de Cer, 
să medităm şi să ne rugăm, căci cu adevărat nou este numai ceea ce vine din Ceruri. 

Bineînţeles că oamenii găsesc adesea singuri soluţia înlocuirii. Când o femeie vrea 
să scape de un soţ care îi aduce numai încurcături, ea caută un altul. În mod instinctiv, 
oamenii se conduc după preceptele înţelepciunii eterne, numai că ele nu sunt întotdeauna 
bine aplicate. Un om crede că, schimbând femeia, va fi mai fericit: nu este însă sigur că 
astfel va găsi fericirea. Este chiar posibil ca voind să scape de o scorpie, să dea peste o alta 
şi mai rea! Sau se doreşte schimbarea unui regim politic, dar nici următorul nu este mai 
bun. Oamenii simt în mod confuz că trebuie să schimbe ceva, da, numai că schimbările nu 
trebuie făcute atât în exterior, cât în Sine. 

Să revenim la exemplul focului, pe care vi l-am dat înainte. De ce Iniţiaţii, atunci 
când trebuie să facă o ceremonie magică, sau preoţii, atunci când trebuie să oficieze slujba, 
aprind cel puţin o lumânare, o veioză, pentru ca lumina să fie prezentă? Ceea ce vă voi 
revela în legătură cu acest subiect este extrem de important şi veți fi obligați să realizați 
acest lucru în viața voastră după ce îl veţi cunoaşte. Pentru a alimenta flacăra, lumânarea îi 
furnizează materialele şi făcând aceasta, ea se micşorează. Combustia este deci un 
sacrificiu. Dacă nu există sacrificiu, nu va exista nici lumina. Pentru ca lumina şi focul să 
existe, este necesar un combustibil şi acest combustibil este lumânarea. Şi noi reprezentăm 
o lumânare, avem tot felul de materiale combustibile. Aceste materiale fără culoare, 
moarte, sunt defectele, viciile noastre. Singur focul sacrificiului le va putea aduce la viață, 
le va putea face luminoase, cu condiţia ca o scânteie să vină şi să dea foc materiei. 

Atâta vreme cât omul duce o viață obişnuită, el rămâne făcut din materie 
neînsuflețită, neagră, ca un copac mort. El se luminează, se înfrumuseţează, prinde viață, 
se încălzeşte numai după ce a fost vizitat de focul spiritului. Numai că, pentru aceasta, el 
trebuie să-şi sacrifice viața egoistă. Ceea ce îi împiedică pe oameni să facă acest sacrificiu, 
este teama de a dispare. Bineînţeles, există ceva care va dispare, este adevărat, dar acest 
ceva trebuie să dispară pentru ca altceva să poată lua naştere. 

Substanţa lumânării dispare pentru ca să apară lumina şi căldura. Veţi spune că după un 
timp, din lumânare nu va mai rămâne nimic; da, dar omul poate arde nelimitat. Odată 
aprins, el nu se mai poate stinge. Întotdeauna va exista în el o materie care va arde. 

Idealul este de a arde pentru focul sacru al dragostei divine, căci în această 
vâlvătaie veți găsi secretul vieții. Majoritatea oamenilor încă nu au fost aprinşi, ei nu vor să 
sacrifice nimic din natura lor inferioară, ei nu vor să fie consumati, de aceea rămân ca nişte 


lumânări stinse. Ei trebuie să ia o hotărâre. Pentru a avea această lumină şi această 
căldură, va trebui ca într-o zi să se hotărască şi să ardă totul. 

Uitaţi-vă la un foc: cu câtă plăcere aduce lumea crengi pentru a-l alimenta! Aceste crengi 
ar putea rămâne undeva, părăsite, inutile. Dar, odată aprinse, priviți câtă bucurie ne 
produce focul. Şi toate aceste energii se ridică în sus către soare, înapoi de unde au venit... 
Trozniturile pe care le auziţi, sunt bucuria, fericirea, eliberarea energiilor. Sunt lanţuri care 
se rup: prizonieri care ies din închisoare şi se eliberează. 

Dacă există obiceiul de a ne ruga Domnului aprinzând o lumânare, arzând tămâie, 
aceasta se face deoarece lumânarea sau tămâia care ard sunt simbolul sacrificiului, care 
consumându-se, produce rezultate. Nu se obține nimic fără sacrificiu. Singur, sacrificiul, 
care transformă energiile trecându-le de la o stare la alta, produce vindecarea, iluminarea. 
El este adevărata transmutare alchimică. De fiecare dată când aprind un foc sau o 
lumânare sunt pătruns de profunzimea acestui fenomen care este sacrificiul şi aceasta mă 
face întotdeauna să gândesc că, pentru a avea lumină, chiar şi cea interioară, este necesar 
un sacrificiu, este întotdeauna necesar să ardem ceva în noi. 

Oamenii au acumulat în interiorul lor atât de multe lucruri pe care le-ar putea arde. 
Dacă ei ar fi în stare să ardă toate impurităţile, toate tendințele egoiste, pasionale, care îi 
împing, spre întunecimi, acestea ar produce o asemenea lumină, o asemenea forță, care i-ar 
transforma complet. Dar, în loc să le ardă, ei le păstrează cu grijă pe toate. Aşteaptă mai 
întâi să li se facă frig, adică să ajungă lipsiți de dragoste, de prietenie, de duioşie, ca în 
vremurile de frig grozav cînd nu mai ai cu ce să te încălzeşti şi începi să arzi scaune vechi, 
dulapuri vechi. Da, este necesar ca omul să treacă prin peripeții, prin mari nenorociri, prin 
mari decepții pentru ca, în sfârşit, să se hotărască să ardă vechiturile care s-au adunat în el 
de veacuri. Dar va veni şi timpul acesta, va veni pentru toată lumea. Cei care m-au înțeles, 
se vor duce cu bucurie să pună pe foc tot ce este mucegăit în ei, ros de viermi sau de 
molii... şi hai la foc cu ele, şi ce vâlvătaie imensă! 

Natura inferioară, personalitatea, este predestinată a alimenta spiritul. Trebuie să 
înțelegeți aceasta odată pentru totdeauna, şi să nu mai tot întrebaţi de ce toți aveți natură 
inferioară şi cum să scăpaţi de ea. Nu trebuie să scăpaţi de ea, pentru că fără ea nu aţi 
putea supravieţui pe pământ. În timp ce cu ea, aveţi toate elementele necesare pentru a 
alimenta spiritul. Trebuie să ştiţi că există o lege magică conform căreia dacă vreţi să 
obţineţi rezultate foarte înalte, trebuie să sacrificați ceva din personalitatea voastră, pentru 
că, prin această renunțare veţi elibera o energie care va alimenta succesul. Această lege stă 
la baza sacrificilor rituale pe care le găsim încă din antichitate în toate religiile. Atunci când 
implorau zeii pentru succesul unei acţiuni, cei vechi sacrificau animale, cu gândul că 
energiile conţinute în sângele care 
curge se va propaga în atmosfera înconjurătoare şi va alimenta anumite entităţi care îi vor 
ajuta la realizarea cererii lor. Dar a venit lisus şi El i-a învăţat pe oameni să nu mai 
sacrifice lucruri exterioare: animale, fructe, făină, ulei, căci chiar dacă aceste daruri 
reprezentau un sacrificiu pentru cel ce le făcea, nu era totuşi un sacrificiu la fel de 
important ca şi renunţarea la anumite slăbiciuni, pofte sau dorințe. Acestea din urmă 
constituie adevăratul sacrificiu. Deci, lisus a venit şi a cerut oamenilor să nu mai sacrifice 
animalele exterioare, bietele de ele, care n-au greşit cu nimic pentru a merita o soartă atât 
de crudă, ci animalele interioare. Şi cum natura inferioară este locuinţa tuturor acestor 
jivine, ea trebuie arsă la focul sacrificiului pentru ca ea să poată elibera toate forțele 


acumulate în ea. În acel moment, spiritul, sub formă de lumină, de căldură şi de viaţă se va 
găsi în abundență. 

Bineînţeles că în organismul se produce deja o combustie, şi grație ei există viața. 
Dar aceasta este numai o viață vegetativă, o viață animală. Eu vă vorbesc de viaţa 
spirituală. Acolo se întâmplă altceva, nu corpul fizic este acela care arde, nu celulele, ci 
natura inferioară, şi cu toate că nu este vizibilă, ea este imensă. Ne putem încălzi şi ne 
putem lumina graţie ei timp de secole. 

Pentru moment, din nefericire, omul nu-şi arde natura inferioară, ci doar corpul 
fizic. Priviţi cum, îmbătrânind, el devine tot mai scund şi mai mic! Această combustie fizică 
este naturală, normală, nu trebuie să ne preocupe. În schimb, combustia naturii inferioare 
este cea care trebuie să ne preocupe zilnic, pentru a avea lumină şi căldură pentru veşnicie. 


Capitolul X Vanitate şi glorie divină 


Se povesteşte că odată un discipol a venit la Maestrul său şi 1-a spus: “Eu nu sunt 
mulțumit de înălțimea mea; aş vrea să fiu la fel de mare ca şi soarele pentru a umple spaţiul 
şi a fi văzut de lumea întreagă. Ajută-mă să-mi îndeplinesc această dorință”. Maestrul a 
acceptat şi discipolul a devenit într-adevăr gigantic, toţi îl puteau vedea de foarte departe 
şi savanții şi filozofii s-au apucat să-l studieze şi să construiască teorii asupra originii unei 
astfel de făpturi; în ceea ce îl priveşte, fireşte, era fericit, căci devenise obiectul interesului 
general. La puţin timp după aceea, un alt discipol a venit la Maestru şi i-a spus: 
"Dimensiunile mele nu-mi permit să mă 
dedic studiilor care m-ar interesa; sunt cu mult prea mare şi aş vrea să devin minuscul 
pentru a mă putea strecura în cele mai mici interstiții ale naturii. Te rog, îndeplineşte-mi 
dorinţa”. Şi de această dată, Înțeleptul a făcut ceea ce i-a cerut discipolul. Dar iată că 
niciunul din cei doi discipoli nu a prevăzut că după un timp se vor sătura, unul de a fi 
gigantic şi celălalt minuscul; ei nu l-au întrebat pe Înţelept cum ar putea reveni la 
dimensiunile lor inițiale şi s-au trezit într-o situaţie neplăcută. 

Eu nu cunosc proveniența acestei poveşti dar ceea ce este sigur este că cei doi 
discipoli erau foarte ignoranți: ei nu ştiau că întreaga viaţă se bazează pe o alternanță 
continuă de dilatare şi contractare. Da, mare şi mic, sunt cei doi poli între care oscilează 
viața; pericolul pentru om este acelaşi ca pentru cei doi discipoli din anecdotă, de a vrea să 
se fixeze la un singur pol. Evident, această tendință de a se extinde pentru a ocupa cât mai 
mult loc posibil, există la toți începând cu copilul care, chiar din primii ani de viață, creşte 
şi se măreşte încontinuu. Când s-a oprit din creşterea fizică, el vrea să crească într-un alt 
mod, acumulând câți mai mulţi bani, avere şi glorie, să ajungă primul în concursuri şi în 
competiții. Artiştii, savanții, filozofii vor să ocupe locul cel mai înalt în domeniul artei, al 
ştiinţei, al filozofiei. Şi chiar cei care se consacră Domnului doresc şi ei să ocupe primul 
loc printre servitori. Aţi citit fără îndoială în Evanghelie că mama apostolilor Iacob şi loan 
a cerut, în numele fiilor ei, ca ei să fie aşezaţi în Ceruri de-a dreapta şi de-a stânga lui lisus. 

Să doreşti să fii primul, nu este un lucru condamnabil, căci Dumnezeu însuşi a pus 
în om această dorință. Veţi spune că este vorba aici de vanitate. Da, dar nu este vanitatea 
tocmai aceea care îi împinge pe oameni să facă lucruri minunate? Este adevărat că ele sunt 
minunate mai ales pentru cei din jurul lor care sunt beneficiarii acestora, şi nu într-atât 
pentru cel vanitos însuşi care se cheltuieşte şi se zbate pentru a place celorlalți şi pentru a 


câştiga încuviințarea şi admiraţia lor. Artiştii sunt toţi vanitoşi, dar câtă fericire, câtă 
bucurie dăruiesc ei celorlalţi atunci când cântă, în timp ce poate că ei înşişi sunt câteodată 
descurajați şi nefericiți! 

Vanitatea nu devine prilej de îngrijorare decât atunci când ea ascultă de mobiluri 
pur egoiste, când omul vrea să-şi satisfacă dorinţele în detrimentul altora, înlăturând sau 
zdrobind pe cei din jurul său. Dar a dori să fii cel mai bogat şi cel mai puternic pentru a-i 
ajuta pe cei săraci sau pentru a conduce intreprinderi care vor fi benefice tuturor, este bine 
înțeles, cu totul altceva. 

În ceea ce priveşte cealaltă tendință, aceea de a rămâne mic, necunoscut, pe care o 
întâlnim la unele persoane fără ambiţie, este ea oare de condamnat? Depinde. Dacă aţi ales 
calea spiritualității şi vă apropiați cu fiecare zi ce trece de Domnul, de dragostea Lui, de 
lumina Lui, rămânând în acelaşi timp înțelegător, generos, umil pentru a nu-i strivi pe 
ceilalți cu superioritatea voastră, evident că este minunat. Dar dacă modestia voastră se 
datorează numai unor concepții mediocre şi înguste asupra existenţei, nu este un lucru 
grozav; nu faceți nimănui nici un bine, sunteţi inutili. Deci, vedeți, fiecare tendință poate fi 
bună sau rea şi întotdeauna înțelepciunea şi dragostea sunt cele care trebuie să o conducă. 

Fără o direcție, fără un control, dorința de mărire poate dăuna, dacă nu altora, cel 
puţin persoanei în cauză. Au existat în istoria umanității persoane care au dorit atât de 
mult să se ridice deasupra mediei oamenilor, prin ştiinţă, prin concepția lor asupra 
lucrurilor, încât, singurătatea s-a închis în jurul lor din ce în ce mai mult, şi ei au suferit. 
Bineînţeles, au avut gloria, toată lumea vorbea despre ei, dar au fost singuri, căci nu au 
luat în considerare că trăiau pe pământ şi că nu ar fi trebuit să piardă niciodată contactul 
cu oamenii. În toate cele trebuie să ştim să creştem şi să descreştem. Vă voi da un 
exemplu: gândiți-vă la un mag sau la un preot: pentru a sluji anumite ceremonii, el se 
îmbracă cu haine sacerdotale, poartă ornamente somptuoase... Dar odată sfârşite 
ceremoniile, el reia aceleaşi haine ca toată lumea. 

După o manifestare glorioasă a spiritului, el reia o atitudine simplă, naturală. Şi chiar dacă 
nu îmbracă haine de ceremonie, un Maestru poate apare discipolilor săi, în anumite 
circumstanțe, sub o lumină atât de măreață, atât de sublimă, încât ei nu îl recunosc şi sunt 
stupefiaţi, orbiți. Dar, dacă îl reîntâlnesc câteva ore după aceea, îl regăsesc simplu, 
accesibil ca şi cum nimic nu s-ar fi întâmplat. Aceasta dovedeşte că Maestrul este înțelept 
şi plin de dragoste. Plin de dragoste pentru că el nu vrea să rămână multă vreme departe 
de oameni şi înțelept pentru că o ființă omenească, fie ea chiar şi cel mai mare Iniţiat, nu se 
poate menține fără pauze la un nivel sublim, căci aceasta ar necesita o tensiune prea mare, 
o prea mare cheltuială de energii psihice, 

şi sistemul său nervos nu ar rezista. 

Oamenii care abordează un aer distant şi inspirat, ca şi cum ar fi într-o continuă 
comunicare cu Cerul, joacă teatru, căci nu este posibil să te menţii fără întrerupere în astfel 
de stări. Şi de altfel, chiar dacă joacă teatru, acest lucru constituie o suprasolicitare a 
sistemului nervos. Nimic nu este mai obositor decât a forța muşchii feței să păstreze o 
expresie artificială care nu corespunde adevăratei stări interioare. Trebuie să vă destindeţi 
muşchii feţei şi pentru aceasta este mai bine să nu jucaţi roluri pentru care nu sunteți făcuți, 
ci să rămâneți simpli şi naturali. 

Trebuie să ştiţi când să vă arătaţi mari şi când să vă arătați mici. V-am mai spus, 
inima este cea care vă învaţă lecţia: ea se contractă şi se dilată alternativ. Dacă inima 


noastră este atât de înțeleaptă, de ce n-am fi şi noi tot atât de înţelepţi? Din păcate, această 
înțelepciune lipseşte, mai ales femeilor: lor le place să se prezinte mai expresive, mai 
amabile, mai inspirate sau mai îndrăgostite... Mai ales când o femeie întâlneşte o prietenă a 
ei pe care nu a mai văzut-o de mult, pentru a-i arăta cât este de fericită, cum a reuşit 
viață, ea joacă un rol. Şi apoi, după plecarea prietenei, dintr-un te miri ce, izbucneşte 
lacrimi. Dacă este întrebată: “Dar ce s-a 

întâmplat? - Nimic, va răspunde, nervii”. Bineînţeles că de vină sunt nervii, pentru că ea a 
forțat măsura. Şi pentru ce această viaţă artificială? Pentru a arunca praf în ochi? Ei bine, 
aceasta este vanitatea, şi încă o vanitate stupidă! 

Vanitatea este cea care umflă lucrurile în timp ce modestia le readuce la starea 
normală. Dar vanitatea epuizează. Pentru a arăta că este bogat, câte cineva dă mereu 
recepții, banchete, serbări... Când visteria lui începe să se golească, începe să se împrumute 
pentru a putea continua, şi apoi, într-o zi vine ruina totală. În câte domenii nu s-au văzut 
oameni ruinați prin vanitatea lor: ei voiau să fie luați drept oameni excepționali! Deci 
rețineți bine aceasta: vanitatea epuizează, în timp ce simplitatea, modestia, vă ajută să vă 
recuperați energiile. De aceea înțelepciunea ne sfătuieşte să rămânem simpli. Da, câteva 
ore, câteva zile, trebuie să rămânem 
simpli, şterşi pentru a recupera energiile pe care am fost obligaţi să le cheltuim vrând să-i 
ajutăm pe ceilalți, să-i luminăm, să le distribuim bogății. 

Omul a fost crescut pentru a participa la gloria divină. Această idee este 
simbolizată în Evanghelii prin parabola festinului. La acest festin, un invitat nu a fost 
acceptat pentru că nu îşi îmbrăcase hainele de ceremonie. Aceasta însemnează că pentru a 
fi primit la serbările pe care le dă Cerul, trebuie, vorbind simbolic, să purtăm podoabe şi 
haine somptuoase. Da, dar apoi trebuie să ştiţi să părăsiți petrecerea, să vă dezbrăcați de 
toate podoabele şi să mergeţi să vă reculegeți undeva unde nu vă vede nimeni... pentru a 
vă putea pregăti pentru o nouă serbare. 

Dacă ați fi ştiut să observați, aţi fi remarcat că şi în viaţa cotidiană omul ascultă de 
aceste două mişcări. Dimineaţa, se scoală, se îmbracă, pleacă de acasă şi se manifestă în 
diferite feluri. Seara, revine acasă, se închide în camera lui, îşi scoate hainele, se scufundă 
în pat, stinge lumina şi adoarme. lar a doua zi, totul reîncepe. Omul apare şi dispare 
continuu, deci el cunoaşte instinctiv aceste două legi. Şi atunci de ce, când este vorba să le 
aplice în alte domenii, nu mai ştie când să dispară şi când să reapară, când să se arate şi să 
radieze şi când să se eclipseze, să “reintre în culise”, cum se spune în teatru? Din moment 
ce dispariţia nu este nimic 
altceva decât recuperarea energiilor, dacă omul nu ştie să dispară, el nu va recupera 
niciodată, ca toţi acei oameni care petrec zile şi nopți surmenându-se şi apoi sunt complet 
epuizați. În acel moment, bineînţeles că el dispare, şi dispare de tot! Da, o dispariţie 
forțată, dar aşa ceva nu este de dorit! 


în 
în 


II 


Forţa care ne împinge continuu să acţionăm pentru a ajunge la ceva mai bun, nu 
este încă cunoscută şi îmbracă mereu alte feţe. În realitate, este uşor de distins: dacă este 
îndreptată spre pământ, către căutarea de bunuri şi succese materiale pentru a epata 
galeria, atunci este vorba de vanitate şi nu este chiar atât de recomandat ca ea să fie 


cultivată. Dar dacă este îndreptată către Cer, adică se manifestă ca o dorinţă de a îndeplini 
voia lui Dumnezeu, pentru a merita să fii primit printre aleşi, aceasta nu mai poartă numele 
de vanitate ci de glorie divină, căci este o dorință care atinge eternitatea, şi ei trebuie să-i 
dăm frâu liber. 

Să luăm un exemplu simplu, cum ar fi cel al hainelor. Unii oameni sunt indignați 
când văd felul în care se îmbrăcau în trecut aristocrații. Catifele, satenuri, mătăsuri, 
dantele, perle şi pietre preţioase, pentru ce tot acest etalaj? Pentru a atrage atenţia şi a 
arunca praf în ochi? Da, dar iată că atunci când în pictura tuturor țărilor s-a dorit 
reprezentarea Îngerilor, a Arhanghelilor, a Divinităţilor aceştia nu au fost îmbrăcaţi în 
haine grosiere, din contră; şi ei au fost reprezentaţi în haine minunate, acoperiți cu aur şi 
cu pietre preţioase. În acest caz, exceptând spiritele înguste care nu vor să accepte legea 
corespondenţelor, nimeni nu este şocat. Căci, în mod incoştient, toți simt această 
corespondență între bogăția interioară şi bogăţia exterioară, între frumuseţea interioară şi 
frumuseţea exterioară. 

De altfel, în domeniul invizibil, un Iniţiat, un Sfânt, un Profet, un Mare Maestru, 
poartă haine somptuoase şi pietre prețioase, şi aceste haine sunt aura. Adevăratele 
veşminte ale Inițiatului sunt aura sa cu toate culorile, iar pietrele prețioase reprezintă 
calitățile şi virtuțile sale. Cu siguranță că aţi citit în Bible povestea lui Iosif, căruia tatăl 
său, Iacob, i-a dăruit o tunică în mai multe culori care a stârnit gelozia fraţilor săi. Această 
tunică a lui Iosif este evident simbolul aurei sale. Amintiţi-vă, deasemenea, de hainele 
sacerdotale pe care le purta Marele Preot la evrei: fodul şi mai ales pectoralul cu cele 
douăsprezece pietre preţioase. 

Această tradiție a hainelor şi a ornamentelor sacerdotale s-a păstrat până în zilele 
noastre, cu aceeaşi semnificaţie: bogăţia exterioară trebuie să semnifice bogăţia interioară a 
celui ce le poartă. Ele au şi un rol magic: ele nu acționează numai asupra celui ce le poartă 
transpunându-l într-o stare mai sacră, mai mistică, dar acţionează şi asupra spiritelor din 
lumea invizibilă pe care vrea să le atragă sau să le respingă. 

Bineînţeles că esențial rămâne ceea ce se petrece în inma şi în sufletul preotului, al 
Iniţiatului, căci nu hainele sunt acelea care îi dau măreția, puritatea, înțelepciunea şi 
puterea, dacă el nu le posedă. 

Bineînţeles că această corespondenţă între aparenţa interioară şi apariția exterioară 
nu prea mai există la oameni: se întâlnesc oameni urâţi sau săraci pe dinafară care sunt 
frumoşi şi bogaţi înăuntrul lor, şi invers; eu v-am explicat deja de ce lucrurile stau astfel. 
Dar în lumea divină, în Cer, există o corespondenţă absolută între interior şi exterior. Mă 
veţi întreba: “Dar ființele de sus au şi o aparenţă exterioară?” Bineînţeles, tuturor 
calităților, virtuților şi forțelor le corespunde câte o formă, un suport, un vehicul. Noi 
spunem că ființele de sus sunt spirite, dar ele nu sunt pur şi simplu spirite. Orice spirit, 
oricât de elevat ar fi, posedă un corp, dar acesta este alcătuit dintr-o materie atât de 
cristalină, de transparentă, de subtilă, încât noi nu o putem vedea. Spiritele au un corp care 
corespunde forțelor şi calităţilor pe care le posedă, la fel cum colierele, coroanele şi toate 
podoabele corespund acumulărilor spirituale, căci perlele şi pietrele prețioase simbolizează 
anumite virtuți. Astăzi, bineînțeles, vedeți oameni purtând haine şi podoabe minunate pe 
care nu le merită. 

Totul nu este decât minciună, teatru: ei vor să atragă atenţia asupra unei aparenţe 
frumoase pentru a-şi ascunde mizeria interioară. 


ŞI totuşi, dorința de a te arăta sub o lumină cât mai avantajoasă nu are nimic rău în 
sine. Se poate spune chiar că natura însăşi a pus în om această tendință pentru a-l obliga să 
evolueze. Se poate întâmpla ca, în dorinţa de a atrage aprobarea sau admiraţia altora, unii 
să fi reuşit să se depăşească. Oamenii care erau fricoşi, dar nu voiau să-şi decepţioneze 
familia care îşi pusese încrederea în ei, au devenit adevăraţi eroi. Şi un artist nu conteneşte 
în a se perfecționa în arta sa, pentru ca publicul să nu se plictisească niciodată de el şi de 
operele lui. De altfel, şi educatorii, părinții, profesorii încearcă să folosească această 
tendință pentru a obține de la copii rezultate mai bune. 

Când îi arăţi unui copil că aştepţi ceva de la el, că ai încredere în el, el face tot posibilul 
pentru a reuşi. Chiar şi de la un delicvent se pot obţine rezultate bune dându-i o 
responsabilitate care să-i arate că se are încredere în el. În cea ce mă priveşte, aceasta este 
metoda pe care eu o utilizez cu tinerii: le arăt întotdeauna ceea ce pot să devină, viața de 
splendoare care poate deveni a lor dacă lucrează după regulile divine, şi am văzut toate 
transformările pe care această idee le poate 

produce în ei. 

Vanitatea este deci întotdeauna o tendință bună în măsura în care ea este pusă în 
serviciul evoluției. Eu v-am spus întotdeauna că sunt vanitos: numai că nu vreau să obțin 
aprobarea oamenilor căci numai Dumnezeu ştie prin ce drumuri întortocheate trebuie să 
treci pentru a-i satisface. Nu, ceea ce doresc eu să câştig este aprobarea Entităţilor sublime 
de sus şi aceasta mă obligă să dezvolt în mine tot ceea ce este mai bun şi mai frumos. De 
fapt, vanitatea este totdeauna în legătură cu frumusețea. Când cineva este frumos, doreşte 
imediat să se arate celorlalți pentru a fi admirat. În timp ce acel care nu are nimic demn de 
a fi amirat nu are chef să se arate. O femeie care şi-a pătat rochia sau căreia i-a fugit un 
ochi de la ciorap nu va merge, pentru a fi văzută, pe strada cea mai luminată, din contră, 
ea va face în aşa fel încât să treacă cât mai neobservată. 

Natura este cea care i-a dat omului vanitatea, şi, de altfel, vanitatea este mult mai 
naturală decât orgoliul. Orgoliul nu este ceva natural, este chiar o atitudine care are în ea 
ceva monstuos. Deci nu încercaţi să vă lepădaţi de vanitate, căci nu veţi mai realiza nimic... 
Ah! Draga mea vanitate! Eu, dacă ar trebui să o abandonez, aş fi pierdut. Deci, o păstrez 
cu grijă, dar fac în aşa fel încât ea să fie în slujba mea şi nu eu în a ei, căci altfel ştiu unde 
m-ar târî ea. Am înţeles de multă vreme că vanitatea poate fi utilă, că ne putem servi de ea, 
că o putem pune la lucru, dar cu condiția să înțelegem cât este de periculos să dorim gloria 
pentru noi înşine. Ceea ce trebuie să facem este să-l glorificăm pe Domnul, un ideal sublim 
pentru care să lucrăm; din această glorie divină vom fi într-o zi aureolați. Deci, învățați şi 
voi să vă orientaţi vanitatea într-o direcție mai bună, adică în sus. 

Se poate spune că există tot felul de vanităţi: una inferioară şi una superioară; una 
vă împinge să vă extindeți în plan orizontal şi alta să vă ridicaţi, să luaţi direcția verticală. 
Inconvenientul, cu vanitatea inferioară, este că ea suscită imediat gelozia şi ostilitatea 
pentru că se dă în spectacol şi face zgomot pentru a atrage privirile. Dacă numele vostru 
apare pe toate afişele de teatru şi de cinema sau pe toate etichetele de produse, sau pe 
paginile publicitare ale tuturor revistelor, vor exista întotdeauna persoane care se vor simți 
lezate de reuşita voastră: şi ele aveau ambiţii, şi ele voiau să obțină reuşita şi gloria, dar 
iată că voi sunteţi cei care aţi reuşit şi ei vă invidiază. În timp ce, dacă îi lăsaţi pe ei să-şi 
facă afacerile lor în linişte şi voi vă veţi ocupa doar de perfecţionarea voastră, de a vă 


apropia din ce în ce mai mult de Domnul, acel drum este, vă asigur, cu mult mai liber şi ei 
vă vor lăsa în pace. 


CAPITOLUL XI Orgoliu şi smerenie 


Vanitatea se arată bună, amabilă, generoasă; ea merge peste tot pentru a fi văzută, 

ea face bine pentru a fi remarcată, este serviabilă pentru a fi apreciată. Dar celui care o 
manifestă îi este dăunătoare, asta este sigur. În schimb, în ceea ce priveşte orgoliul, el nu-i 
este nimănui de folos; nici măcar celorlalți. Cel orgolios este dur şi dispreţuitor, el vrea să 
fie apreciat şi respectat fără să facă nimic pentru altcineva. 
Satisfăcut de buna părere pe care o are despre el însuşi, el nu se duce să se prezinte în fața 
celorlalți, ci vrea ca ceilalți să se deranjeze până la el pentru ca să îl descopere. El este ca 
vârful muntelui, solitar, de gheaţă. Trebuie să urci pentru ca să îl găseşti şi chiar şi atunci 
rămâne deseori inaccesibil şi ascuns. Iar atunci când constată că nu i se acordă nici respect 
şi nici aprobare, că nu este recunoscut ca o ființă superioară, el se închide şi se întunecă. 
La cel vanitos există cel puţin o lumină... o lumină nu prea grozavă, ce-i drept, dar cel 
puţin face ceva pentru ca să strălucească. Cel orgolios este întunecat, este sub semnul lui 
Saturn, cât timp cel vanitos este mai curând sub semnul lui Jupiter. 

Dacă se studiază această problemă din punct de vedere frenologic, se va observa 
că centrul vanității este situat pe lateralul craniului, în timp ceorgoliul este situat pe axa 
mediană puţin mai la spate. Dar vanitatea şi orgoliul nu îi sunt proprii numai omului; le 
vedem apărând deja la regnul vegetal şi la cel animal. Dintre animale, găina este vanitoasă, 
în timp ce cocoşul este orgolios. Dintre vegetale, pepenele este vanitos şi dovleacul este 
orgolios, roşia este vanitoasă şi prazul este orgolios. La oameni, femeia este mai curând 
cea vanitoasă şi bărbatul cel orgolios. O femeie orgoloasă este un bărbat deghizat şi 
invers. Pentru o femeie este mai potrivit să fie vanitoasă. În ființa noastră interioară 
întâlnim atât orgoliul cât şi vanitatea: intelectul 
este înclinat spre orgoliu, inima spre vanitate. Pe măsură ce se dezvoltă, intelectul devine 
orgolios, el se izolează de ceilalți. Inima, din contră, este vanitoasă, simte nevoia de a arăta 
tot ce are sau tot ce ştie să facă. 

Se poate spune că Iniţiaţii din Antichitate se caracterizau prin orgoliu: ei doreau să 
păstreze cu gelozie toate secretele şi țineau mulțimea departe de mistere. În zilele noastre, 
din contră, Iniţiaţii au tendinţa să reveleze totul, să dăruiască totul. Priviţi, toată Ştiinţa 
Iniţiatică este acum expusă la lumina zilei; s-ar putea afirma deci, că Iniţiaţii contemporani 
sunt mai curând vanitoşi. Să spunem astfel, dacă vreţi, că şi eu sunt vanitos, da, şi că graţie 
vanității mele voi învățați de la mine multe lucruri, ceea ce nu ar fi cazul dacă aş fi 
orgolios. 

Dar, să ne oprim acum asupra orgoliului care este într-adevăr defectul cel mai greu 
de învins, chiar şi pentru un Maestru sau pentru un Iniţiat. Mulţi oameni care au urcat, de 
exemplu până în vârful unor munţi înalți, au constatat că, acolo sus multe dintre 
slăbiciunile şi dorințele lor inferioare îi părăsiseră, ei se simțeau mai mari, mai dezinteresaţi, 
mai generoşi. Un singur lucru nu îi părăsea: orgoliul. Ca şi copacii care nu pot rezista 
deasupra unei anumite altitudini, tendințele noastre inferioare nu rezistă la o anumită 
elevare spirituală, cu excepţia orgoliului care, ca lichenul agăţat încă de stâncile cele mai 
înalte, îi acompaniază pe Sfinţi şi pe Iniţiaţi până la ultimul lor grad de evoluţie. 


Este destul de uşor să te eliberezi de toate celelalte defecte, dar de orgoliu este 
deosebit de dificil, cu atît mai dificil cu cât el este capabil să îmbrace toate aparențele, 
chiar şi cele virtuoase, cele mai luminoase. Cîţi nu sunt aceia care au căzut deja din cauza 
orgoliului lor, mândri de ştiinţa lor, de puterea lor, de sfințenia lor! Cu toată înțelepciunea 
lor, ei nu au observat că inima lor se împietrea şi unii chiar au sfârşit prin a crede că ei erau 
Dumnezeu pe pământ. De aceea este recomandabil ca discipolul să se ferească încă de la 
început. 

Ce este orgoliul? Un mod de a ţine capul şi de a privi. Bineînţeles, iată o definiție 
pe care nu o veţi găsi în nici un dicţionar. Dar de ce nu aş avea dreptul să am definiții 
proprii? Şi umilinţa este tot un fel de a ține capul... veţi înțelege îndată. Să presupunem că 
obişnuiţi să priviți mereu numai în Jos, ce veţi vedea? Animale, insecte, microbi, adică 
proşti, nebuni, criminali. Comparându-vă cu ei, vă veţi găsi inteligent, genial, o perfecțiune 
şi veţi începe să-i disprețuiţi pe ceilalți, să doriți să-i striviţi. lată orgoliul: o comparație cu 
cei ce se află sub voi. Smerenia este atitudinea inversă: ea constă în a privi în sus, în a 
ridica ochii către toate făpturile superioare... şi comparându-vă cu ele, vă veţi găsi foarte 
mic. 

Tradiția inițiatică povesteşte că Lucifer era cel mai mare şi cel mai frumos dintre 
Arhangheli. În puterea sa, a început să creadă că este egalul Domnului şi a vrut chiar să Îl 
detroneze. Şi acesta este tot orgoliu: a ne crede egali cu o ființă care ne depăşeşte şi să 
dorim să o înlocuim. Văzând aceasta, un alt Arhanghel s-a ridicat şi a spus: “Cine este 
asemenea Domnului?” în ebraică “Mi (cine) - Ka (asemenea) - El (Dumnezeu)”. Atunci 
Domnul, care se spune că privea scena, a spus: “De acum înainte te vei numi Mikael 
(Mihai) şi vei fi conducătorul oştilor cereşti”. Dacă orgoliul l-a făcut să cadă pe cel mai 
mare dintre Arhangheli, care în căderea lui a antrenat şi alți îngeri, cu atât mai mult el 
poate produce căderea oamenilor. 

Pentru a scăpa de orgoliu trebuie să facem eforturi şi să cunoaştem cele două 
naturi ale noastre, cea superioară şi cea inferioară, individualitatea şi personalitatea despre 
care v-am vorbit deja de atâtea ori, şi să învăţăm să lucrăm cu ele. Numai cu această 
condiție vă puteți păzi de orgoliu. Exact ca şi în cazul vanităţii, al furiei, al forței sexuale: 
în loc să fiți învinşi, subjugați de orgoliu, îl puteți domina dându-i de lucru. Nici eu nu mă 
simt apărat dacă nu fac acest lucru. Umanitatea duce cu ea acest orgoliu de milioane de 
ani, dar el îşi are raţiunea de a fi, şi învățând să-l dominăm pentru a-l pune la lucru, putem 
scăpa de el. 

Prima condiţie pentru a fi stăpân pe orgoliu este a şti să-i recunoşti manifestările. 
Dar mulți oameni iau orgoliul drept umilință şi invers. Atunci când văd un om care stă în 
fața celor puternici din această lume cu o atitudine servilă pentru că se simte sărac, 
neştiutor şi slab în comparaţie cu ei, ei spun că el este umil. Dar când întâlnesc pe cineva 
care vrea să realizeze Împărăția Domnului, spun: “Ce orgoliu!” Nu, ei se înşală. Primul nu 
este umil: el se înclină în fața celui bogat şi puternic din cauza slăbiciunii lui sau din nevoie, 
căci nu poate face altfel, dar dăruiți-i puţină bogăţie şi puțină forță şi veţi vedea atunci dacă 
este într-adevăr umil! 

Nu trebuie să ne încredem în atitudinea unora pe motiv că, pentru moment, nu fac 
rău nici unei muşte. Ei sunt docili; dar docili faţă de cine? Câţi nu sunt ca aceia care în 
momentul în care ajung să posede mijloacele de a se impune, îşi spun: “Cutare şi cutare 
mi-au făcut rău altădată, las'că le dau eu lor acum o lecție!” şi se răzbună. Dacă un om, 


atunci când a primit în mână bogăţia şi puterea rămâne înțelegător, accesibil, se poate 
spune că umilința sa este reală, autentică. Dar atâta vreme cât această experienţă nu a fost 
făcută, nu putem fi siguri de nimic. 

Priviţi, deasemenea, anumite persoane aşa-zis umile, în diferite încercări. Câte din 
ele, în fața celor mai mici dificultăți nu se revoltă împotriva Domnului sau chiar îi neagă 
existența! Adevărata umilință nu este să te înclini în faţa celor puternici, a celor bogaţi, a 
călăilor, ci în fața lumii divine, în faţa Domnului, să respecţi tot ce este sacru, să-l păstrezi 
în tine şi în jurul tău. Câţi nu se cred umili, în timp ce calcă în picioare legile divine! Nu, 
umilința este serviciul absolut, disponibilitatea absolută, este supunerea absolută față de 
Creator. 

În opinia unora, Iisus era orgolios pentru că spunea: “Eu sunt fiul Tatălui”, gonea 
negustorii din Templu cu un bici şi îi numea pe farisei “soi de vipere”, “fii ai diavolului”, 
“morminte spălate”... În realitate, El nu era orgolios, căci se supunea celor hotărâte în 
Ceruri Şi în fața celor mai cumplite suferinţe a spus: “Tată, facă-se voia Ta şi nu a mea”. 

Orgoliosul este acela care îşi închipuie că el este totul, că el nu depinde de nimeni 
şi de nimic, exact ca şi o lampă care ar pretinde că ea este cea care dă lumina, fără să se 
gândească că, dacă centrala electrică va înceta să-i mai furnizeze curentul electric, va 
rămâne întunecată. Orgoliosul crede că el este izvorul fenomenelor ce se petrec în el; de 
aceea, pentru a scăpa de orgoliu, Inițiatul care obține o victorie spirituală nu trebuie să 
spună: “Eu sunt cel care am reuşit!” ci “Doamne, Tu eşti cel care ai reuşit prin mine... Fie 
ca gloria să revină numelui Tău!”. 

Omul umil ştie că el nu este o fiinţă izolată, că nimic nu depinde de el şi că, dacă nu 
rămâne legat de Cer, nu va avea nici forță, nici lumină şi nici înțelepciune. El simte că este 
o za dintr-un lanţ infinit, conductorul unei energii cosmice care vine foarte de departe şi 
care curge prin el către ceilalți oameni. Omul smerit este o vale stropită cu apa care 
coboară de pe înălţimi pentru a fertiliza câmpiile, el primeşte forțele care izvorăsc în munți 
şi atunci cunoaşte abundența. În timp ce cel orgolios, care crede că depinde numai de el, 
sfârşeşte, mai devreme sau mai târziu, prin a pierde totul. Încă nu a fost înțeleasă toată 
bogăţia umilinței. 

Orgoliul este un defect al intelectului şi dacă vreți să vedeţi una dintre cele mai 
strălucitoare manifestări ale orgoliului în lume, ascultaţi-i vorbind pe oamenii de ştiinţă, pe 
filozofi, pe artişti, pe oamenii politici, atunci când îşi prezintă ideile, punctele lor de 
vedere, crezul lor: toţi sunt convinşi că sunt singurii care au dreptate, care gândesc corect, 
şi sunt gata să-i masacreze pe ceilalți pentru a face să triumfe convingerile lor. Istoria este 
plină de aceşti oameni care, convinşi că ei sunt cei care se află în posesia adevărului, sau 
măcar de a fi brațul drept al Domnului, şi-au permis să devasteze oraşe întregi, să 
masacreze populația. Priviţi doar Biserica cu Inchiziția. Toţi acei preoți, acei episcopi s-au 
crezut atât de superiori încât şi-au permis să-i extermine pe cei pe care i-au considerat că 
greşesc. Ce orgoliu, ce prezumție! 

Atâta vreme cât îşi închipuie că punctele lor de vedere sunt cele mai bune şi se 
pronunţă în orice problemă într-o manieră care nu admite replică, oamenii nu vor face 
altceva decât să comită erori. Căci, această atitudine este contrarul unei atitudini 
inteligente. Adevărata inteligență este umilința, adică să recunoaştem că există ființe 
deasupra noastră care ne depăşesc şi care pot înțelege lucrurile mai clar, mai pur, şi mai 
divin decât noi. Numai un idiot îşi poate închipui că felul lui de a vedea lucrurile este 


absolut. Omul inteligent va spune: “Iată, pentru moment gândesc aşa, sunt aşa, înțeleg aşa. 
Dar asta nu înseamnă că nu există alte fiinţe mai evoluate, care sunt capabile să mă înveţe 
sau să mă ajute. Voi merge să le caut.” Iată adevărata inteligență. 

Dar unde întâlneşti ființe care să judece atât de înțelept? Câţi nu sunt aceia care îşi 
varsă sângele şi îşi sacrifică viața (sau pe cea a altora) doar pentru a demonstra că ei au 
dreptate! Căci din nefericire, nimic nu produce mai multe conflicte între oameni decât 
dezacordul asupra ideilor. Toţi sunt dispuşi să se accepte unii pe alții cu slăbiciunile şi 
lipsurile lor, dar de îndată ce ideile lor politice, filozofice sau religioase diverg şi se opun, 
războiul e gata. Priviţi lumea: câtor 
fiinţe excepționale nu li s-au recunoscut virtuțile şi sfințenia numai pentru că aveau puncte 
de vedere diferite! Au fost decapitaţi ca nişte hoți ordinari, fără nici o consideraţie pentru 
valoarea lor morală. Orgoliul te face orb la virtuțile celui ale cărui opinii vrei să le combați. 
Orgoliul este cel care ațâță ființele unele împotriva altora, şi umilința este cea care 
restabileşte armonia între ele. 

Înţelepciunea, inteligența, adevărata inteligenţă divină, o posedă ființele umile, cele 
care nu se încred numai în elucubraţiile intelectului lor. Atâta vreme cât intelectul vorbeşte, 
discută, face zgomot şi ocupă el singur tot locul, mentalul superior nu mai poate să-şi 
spună cuvântul. Singur mentalul superior ne permite să înțelegem scopul divin pentru care 
omul a venit pe pământ şi nu numai să-l înţelegem ci să-l şi realizăm. Lipsit de această 
umilință, care permite să ne proiectăm dincolo de intelect, omul va trece mereu pe lângă 
esențial. Doar atunci când va fi reuşit să reducă pretențiile nesăbuite ale intelectului, el va 
da mentalului superior posibilitatea de a se manifesta, şi splendoarea universală se va 
descoperi în faţa privirii sale uimite. 

Toţi cei care sunt convinşi de dreptatea absolută a opiniilor lor, sunt orgolioşi. Veţi 
spune: "Atunci niciodată nu trebuie să ne gândim că avem dreptate?” Bineînţeles că da, şi 
eu vă voi da metoda pentru ca acest gând să nu antreneze o atitudine de orgoliu. Dar mai 
întâi este necesar să aveţi idei clare asupra naturii inteligenței, ca şi asupra originii 
punctelor voastre de vedere, a opiniilor. 

Inteligența noastră nu este altceva decât suma, sinteza multor mii de centre şi 
organe care se află în noi, a tuturor tendințelor, pulsiunilor pe care le transformăm din 
încarnare în încarnare de milioane de ani, este un rezumat al tuturor facultăților şi 
capacităților pe care le posedă celulele care compun organismul nostru, iar cu cât celulele 
sunt mai evoluate, mai sensibile, mai armonioase, cu atât inteligența noastră este mai 
dezvoltată. lată ceea ce trebuie înțeles. Inteligența nu este un atribut separat, distinct, 
independent de ansamblul ființei umane, de celulele sale, de organele sale. De aceea, a 
gândi corect nu necesită numai un efort al intelectului, este în realitate rezultatul unei 
întregi discipline de viaţă. 

Să mergem mai departe. Care este originea acestei inteligente pe care noi o 
posedăm? Ea este reflectarea Inteligenţei Cosmice. Dar este o reflectare imperfectă, căci 
trecând prin toate celulele noastre care sunt adesea prada dezordinii pasiunilor noastre, 
bineînţeles că este limitată şi întunecată. Inteligența Cosmică nu se poate manifesta perfect 
printr-un individ care nu ştie încă să-şi stăpânească mişcările instinctive; dar cu cât se 
purifică, se perfecționează cu atât mai mult creşte capacitatea lui de a sesiza şi a capta 
lumina acestei inteligente. 


Din moment ce inteligenţa este o consecinţă a stării în care se află toate celulele 
corpului său, discipolul trebuie să vegheze să le mențină într-o stare cât mai armonioasă, 
fiind atent la calitatea hranei sale fizice, dar mai ales a celei psihice (la senzațiile sale, la 
sentimentele sale, la gândurile sale); altfel el rămâne închis celor mai mari revelații. Nu 
există un alt mod de a-ți ameliora inteligența, decât prin a-ţi îmbunătăți felul în care 
trăieşti. Eu am crezut aceasta înotdeauna, am ştiut-o întotdeauna şi întotdeauna am lucrat 
în acest sens. 

Când văd câteodată persoane care îşi dau cu părerea asupra unor subiecte despre 
care nu ştiu nimic, cu certitudinea absolută asupra adevărului pe care îl susțin şi care sunt 
gata să-i extermine pe ceilalți şi să se distrugă pe sine în numele convingerilor lor, sunt 
uluit. Ei nu-şi vor pune niciodată întrebarea: "Şi dacă mă înşel? Poate că nu sunt chiar atât 
de evoluat, atât de purificat, de receptiv. Oare am dreptul să fiu atât de convins? Trebuie 
să mă asigur: voi mai studia.” A, nu, nu, ei îi vor ucide pe ceilalți, se vor ucide şi pe ei, dar 
nu vor renunța la părerile lor. 

Dar cum pot oare oamenii să fie într-atât de convinşi că au dreptate în toate, în 
evenimente, în religie, în politică, în dragoste?... După câțiva ani îşi schimbă complet 
părerile şi din nou cred că au dreptate. În tinereţe au gândit într-un fel, adulţi gândesc altfel 
şi la bătrâneţe vor gândi iar altfel. Atunci de ce ţin atât la ideile lor? Ar trebui să-şi spună: 
"Din moment ce mi-am schimbat părerile până acum de mai multe ori, cine îmi dovedeşte 
că de data asta am dreptate?” Chiar şi la 99 de ani trebuie să ne spunem: "Aştept încă 
pentru ca să mă pronunţ. Poate că de azi în câteva mii de ani, voi vedea lucrurile mai clar. 
Mi-am schimbat de atâtea ori părerile în cursul vieţii!”. Trebuie să fim într-adevăr convinşi, 
dar nu de capacitățile noastre 
de a judeca, căci ele sunt limitate, incomplete. Mai trăiţi încă puţin şi vă veţi schimba încă 
de câteva ori părerile. 

Acum, că ați înțeles cât suntem toți de amenințați de orgoliu, luaţi-vă precauțiuni 
pentru a nu fi atinşi: în fiecare zi încercaţi să priviți în sus, să vă comparaţi cu ființele care 
vă depăşesc, Arhanghelii, Divinităţile, şi veţi vedea că nu sunteți mare lucru. De aceea în 
loc să vă daţi cu părerea asupra tutror subiectelor spunând: "După părerea mea, este aşa... 
În opinia mea...” încercaţi să cunoaşteţi opinia Ştiinţei Iniţiatice, a Marilor Maeştri ai 
umanității, întrebaţi-i cum văd ei lucrurile pentru ca ei să vă comunice lumina lor. Toţi se 
înşeală atâta vreme cât nu s-au dus să-şi verifice opiniile, modul lor de a vedea lucrurile, 
comparându-le cu Inteligența Cosmică. Istoria este cea care dovedeşte că după ani de zile 
se observă că au comis erori mari. 

Deci, iată cea mai bună metodă pentru a rezista orgoliului. Ştiind că din cauza 
erorilor pe care le-aţi putut comite în încarnările anterioare, aveţi în această existență o 
inteligență foarte limitată şi că a vă baza pe ea însemnează a vă lăsa pradă catastrofelor, 
trebuie să cereţi pemanent părerea lumii divine. În fiecare zi obişnuiţi-vă să priviţi în sus şi 
să spuneţi: "lată ce gândesc eu despre acest subiect, despre această persoană. Am oare 
dreptate? Luminaţi-mă”. În acel moment, nu numai că nu mai puteţi fi orgolioşi, dar primiţi 
răspunsuri clare şi adevărate şi sunteţi pe drumul cel bun. Să nu credeți niciodată că aţi 
atins prfecțiunea, nu, voi mergeţi doar pe drumul către perfecțiune. Trebuie să fiți foarte 
atenţi căci atâta vreme cât nu aţi ajuns încă în vârf, puteți încă să vă înşelați. 

De altfel, se poate spune că toţi aceia care nu lucrează cu adevărat pentru ca să-şi 
transforme modul de viață, care continuă să se lase hărțuiți de dorinţele lor inferioare, chiar 


dacă cer Cerului să fie luminaţi, primesc un răspuns eronat; nu este vorba de intuiţie, ci de 
o impresie mincinoasă. De ce? Pentru că răspunsul Cerului trecând prin toate straturile lor 
impure pe care le-au acumulat, suferă o deformare. Exact ca atunci când scufundăm un 
baton în apă: el ne pare frânt. Da, chiar şi sfaturile lumii divine, dacă trec prin straturi de 
impurități, se deformează. Şi atunci există atâtea riscuri de erori că este mai bine să nu 
ascultați ceea ce recepționați. 

Multă lume este receptivă, puţin mediumnică, puţin clarvăzătoare, şi este adevărat că 
captează elemente din lumea invizibilă dar sunt elemente amestecate, cărora este bine să 
nu li se dea credibilitate. Singur acela care face eforturi pentru a se purifica, a se curăța, a 
se înnobila, primeşte de la Ceruri răspunsuri clare, limpezi şi adevărate. 


Capitolul XII Sublimarea forţei sexuale 


Povestea primului bărbat şi a primei femei, Adam şi Eva, aşa cum este relatată în 
Geneză, viaţa lor în grădina Edenului şi motivul pentru care ei au fost izgoniți din această 
grădină este o povestire de o mare profunzime simbolică care niciodată nu va fi îndeajuns 
cercetată. 

Dumnezeu a pus, deci, întreaga grădină a Edenului la dispoziţia Evei şi a lui Adam. 
El le-a interzis doar să guste din fructele Arborelui Cunoaşterii Binelui şi Răului. De ce? 

Într-un anumit fel, Paradisul era un laborator alchimic, şi primii oameni erau 
alchimişti care studiau proprietăţile elementelor, simbolizate prin copacii grădinii. Şi dacă 
Dumnezeu le-a interzis să mănânce din Arborele Cunoaşterii Binelui şi Răului, acesta era 
din cauză că el conținea elemente pe care ei nu erau încă pregătiți să le suporte, trebuiau să 
mai aştepte. 

Dar, iată că Eva, mai curioasă decât Adam, observa aceste fructe cu mare interes 
fără a îndrăzni să le atingă. Dar în acel moment, şarpele care se afla în spatele ei s-a trezit, 
căci era foarte cald, şi şerpii se trezesc şi devin foarte agili la căldură. Ori, în acea zi, era 
foarte cald în Paradis... bineînţeles că toate acestea sunt simbolice!... şi şarpele ascuns în 
şira spinării Evei (A se vedea în “Centri şi corpuri subtile” - colecția Izvor nr. 219 - 
cap.VI, partea I-a, unde Arborele Cunoaşterii Binelui şi Răului este asimilat sistemului de 
chakre şi şarpele forţei Kundalini.) s-a trezit şi i-a spus: “Încearcă, gustă din acest fruct, de 
ce te temi? Dacă vei mânca vei deveni asemenea Domnului, şi tocmai de aceea El ţi-a 
interzis”. Era adevărat că din cauza 
acestui fruct Eva va deveni asemeni lui Dumnezeu, dar numai după miliarde de ani de 
suferință, de peripeții, de reîncarnări succesive. Deci Eva a mâncat din fructul interzis şi i-a 
dat şi lui Adam. Dar organismul lor nu-l putea suporta. Dumnezeu spusese: “Dacă veţi 
mânca din acest fruct, veţi muri”. Şi într-adevăr au murit, au murit în sensul că în ei s-a 
produs o schimbare de conştiinţă. Înainte erau liberi, fericiţi, uşori, luminoşi şi ei au murit 
pentru această stare superioară; au murit pentru bucuriile şi luminile Cerului şi au prins 
viață pentru suferințele pământeşti. 

Şarpele din Geneză este deci un simbol: simbolul forței sexuale care s-a trezit în 
om şi căreia i-a căzut victimă. Şarpele se trezeşte la căldură şi adoarme la răceală. În toate 
pasiunile veţi întâlni căldura: o căldură care distruge şi care consumă totul în interior. În 
pădurile ecuatoriale unde domneşte o căldură puternică, trăieşte cel mai mare număr de 
fiare sălbatice. Cel care se aventurează adesea la ecuator (stomac, sex) se izbeşte de 


pasiuni (fiare) care încep să se înmulțească în el. Şarpele este considerat expresia răului în 
om, cu toate că în realitate 

simbolismul său nu este exclusiv negativ: din contră, şarpele este considerat şi simbolul 
înțelepciunii. Această dublă semnificație este foarte bine reprezentată prin Caduceul lui 
Hermes. 

Pentru Iniţiaţi, primul şarpe al caduceului reprezintă forța sexuală, cauza răului iar 
al doilea şarpe este simbolul transformării acestei forțe într-o altă energie, foarte puternică 
care este înțelepciunea şi clarviziunea. lată pentru ce faraonii vechiului Egipt sunt adeseori 
reprezentați cu un şarpe mic care iese dintre cei doi ochi. Aceasta semnifică că ei au 
transmutat forța sexuală ridicând-o până la creier. Această forță transmutată le dă 
Iniţiaţilor posibilitatea de a arunca o privire asupra subtilităților lumilor supraterestre. 
Anumite religii ale Antichității aveau un cult pentru şerpi şi aceştia erau folosiţi ca oracole; 
la Delphi de exemplu, se spunea că Pythia 
săvârşea oracole sub inspirația unui şarpe Python. 

Înţelepţii care cunosc legile şi mijloacele de a transforma puterea care dormitează 
în fiecare om, devin “şerpi”, adică ființe înțelepte, prudente. În India, înțelepții sunt numiţi 
“nagi” adică şerpi, pentru a arăta că forțele răului pot deveni benefice dacă omul ştie să le 
transforme. Şarpele din noi se află în coloana vertebrală. La baza coloanei dormitează 
puterea şarpelui Kundalini, şi Kundalini poate face minuni în Iniţiatul care ştie cum să-l 
trezească. (A se vedea în “Centri şi corpuri subtile” - colecția Izvor nr. 219 - cap.V: forța 
Kundalini.) 

Câţi religioşi din trecut considerau că forța sexuală este o forță diabolică care 
trebuie înfrântă prin toate mijloacele! Şi care era rezultatul? Ei nu mai aveau viaţă în ei, 
resursele lor scădeau, nu mai aveau nici elan, nici o bucurie. Îşi închipuiau că astfel vor 
deveni sfinți. Dar sfințenia nu este asta! În trecut, generaţii întregi au urmat acest drum şi 
ce a ieşit din asta?... 

Bineînţeles, că dintre miile de mistici, unii aveau într-adevăr har, o inteligenţă şi o 
voinţă ieşite din comun, care le permiteau să treacă prin această uscăciune, dar nici ei nu 
se dezvoltau şi nu înfloreau. De ce? Pentru că nu ştiau că forţa sexuală este o energie 
divină pe care Creatorul a dat-o umanităţii, spre fericirea ei... şi nu spre nenorocirea ei aşa 
cum credeau ei. 

Forţa sexuală este o energie care trebuie exploatată cu înţelepciune: este o sevă 
brută care se transformă în celule şi pe care spiritul o distribuie apoi în tot organismul sub 
formă de vitalitate în planul fizic, sub formă de dragoste şi de bucurie în inimă, sub formă 
de lumină şi înțelepciune în creier. 

Forţa sexuală este o putere enormă pe care înţelepţi ştiu să o conducă: ei nu o lasă 
să îi chinuie sau să îi împingă să trăiască tragedii, ei nu o lasă să inunde sau să distrugă 
satele şi oraşele din ei, ci construiesc mari uzine, canale de irigație şi culeg roadele pe care 
această forță repartizată cu înțelepciune le-a produs. Cu cât suntem mai raționali în 
utilizarea forţei sexuale, cu atât acumulăm mai multe bogății spirituale. 

Forţa sexuală dominată, este exact ca şi apa unui mare fluviu pe care o canalizăm pentru a 
iriga pământuri, cum au făcut Egiptenii cu Nilul, asigurând astfel prosperitatea țării. Cu cât 
omul exploatează mai înțelept forța sa sexuală, cu atât el se apropie de Împărăţia lui 
Dumnezeu şi înţelege sensul şi frumuseţea vieții. 


S-ar părea însă că, cu cât li se explică mai mult oamenilor problema dragostei din 
punct de vedere inițiatic, cu atât înțeleg mai puțin. De ce? Pentru că de mii de ani ei au 
repetat de prea multe ori mereu aceleaşi practici, acelaşi mod de comportament; ei nu pot 
înțelege că după ce le-a dat făpturilor o perioadă de timp anumite comportamente sexuale, 
natura vrea acum să le schimbe drumul, pentru a-i face să descopere, în acest domeniu, 
alte moduri de manifestare, superioare, mai frumoase, mai spirituale. Când li se vorbeşte 
despre o astfel de concepţie asupra dragostei, ei răspund că dacă nu îşi vor mai putea 
satisface nevoile sexuale, vor muri, căci aceasta este ceea ce îi face să trăiască! Da, 
întradevăr asta ține în viaţă rădăcinile dar florile din vârf mor. Deci, totul depinde de 
persoană şi de gradul său de evoluție. 

Oamenii sunt făcuți pentru a evolua în toate domeniile, şi atunci de ce nu ar evolua 
şi în domeniul dragostei? Şi tocmai acest stadiu superior, această evoluție consistă în a 
sublima energia sexuală, a o dirija în sus, către cap, pentru a hrăni creierul şi a-l face 
capabil de cele mai minunate creaţii. Dragostea este o forță divină care vine de sus şi ea 
trebuie respectată, păstrată şi chiar să ne gândim să o întoarcem înapoi către Cer, în loc să 
o trimitem în infern unde este luată şi utilizată de monştri, de larve, de elementali. Atâta 
timp cât oamenii nu vor cunoaşte modalitățile de a utiliza această energie pentru lucrări 
spirituale de mari proporții, ei vor continua să o risipească şi de aceea sărăcesc, se 
abrutizează. Toată lumea ştie că forţa sexuală urmează o anumită direcție. Dar sunt foarte 
puţini aceia care sunt conştienţi de faptul că ea poate fi orientată într-o altă direcție, şi care 
se decid să facă această experienţă. 

Forţa sexuală este resimțită de majoritatea oamenilor ca o tensiune teribilă de care 
simt nevoia să se elibereze. Şi se eliberează, fără să ştie că pierd astfel ceva foarte preţios, 
o chintesenţă care este consumată în mod stupid numai în plăceri, în timp ce ea ar fi putut 
fi folosită pentru o adevărată regenerare a întregii lor ființe. Omul trebuie asemuit unui 
bloc cu 50 sau 100 de etaje; se va înţelege atunci că este necesară o presiune ridicată, o 
tensiune mare pentru a face ca apa să urce până la partea superioară a clădirii, pentru ca 
locatarii de la etajele superioare să beneficieze de apă pentru a se spăla, a bea, pentru a-şi 
uda florile, etc. Fără această presiune, apa nu va urca niciodată până sus. Dacă ei ar şti ce 
reprezintă această tensiune, dacă ar şti cum să o folosească, oamenii ar ajunge să-şi adape 
şi să-şi hrănească 
celulele creierului, căci această energie poate urca până la creier prin canale pe care 
natura inteligentă le-a construit special în acest scop. 

Putem compara acest sistem de canale cu cel ce se găseşte într-un arbore. Toate 
substanţele extrase prin rădăcini din sol formează seva brută. Această sevă aspirată de perii 
absorbanţi ai rădăcinii este transportată prin vasele lemnoase de-a lungul trunchiului până 
la frunze şi apoi alimentează florile şi fructele. Arborele cunoaşte secretul alchimic al 
transmutării materiei. Şi atunci, dacă arborele cunoaşte acest secret, de ce omul nu l-ar 
cunoaşte şi el? 

Tensiunea este deci folositoare, nu trebui să ne debarasăm de ea, căci graţie ei, 
energia poate urca până sus: altfel, în loc să se trezească pentru a face lucrări minunate, 
celulele creierului vor rămâne amorțite, sărăcite, cloroformozate şi se vor mulțumi să 
asigure doar bunul mers al funcțiilor inferioare, atâta tot. Atâta vreme cât nu veţi învăţa să 
vă stăpâniți, vă privați de toate posibilităţile de a deveni puternici şi inteligenți. 


Cum să-i faci pe bărbaţi şi pe femei să înțeleagă că, în planurile Inteligenței 
cosmice, această energie a fost destinată să fie folosită pentru creaţii sublime? Nu este 
chip! Ei caută plăcerea, caută ceea ce este uşor de obţinut, ceea ce nu cere nici un efort. Ei 
bine, această plăcere trebuie plătită foarte scump. Ei nu ştiu că cel care face eforturi pentru 
a se domina, nu numai că se îmbogățește, dar resimte şi o plăcere extraordinară. Dar 
cuvântul “plăcere” nu este cel potrivit aici căci el este legat de manifestările instinctelor 
inferioare, ci cuvintele “bucurie”, “încântare”, “extaz”sunt mai potrivite. Plăcerea nu este 
întotdeauna ceva de laudă, ba chiar 
câteodată ne este ruşine, în timp ce bucuria, încântarea, extazul nu pot fi atinse decât prin 
declanşarea forței divine din noi. 

Mă adresez în special tineretului. Tinerii nu-şi dau seama că există experienţe care 
i-ar îmbogăți mai mult decât acelea în care ei se aventurează în mod obişnuit şi de pe urma 
cărora în câţiva ani îşi vor pierde prospețimea, farmacul, frumuseţea, lumina. Tinerii vor să 
experimenteze dragostea fizică, bine, înțeleg, dar ei nu vor găsi fericirea prin acumularea 
acestor experienţe; după câtva timp vor fi uitat toate senzațile de plăcere pe care le-au 
resimțit şi nu va mai rămâne decât ruina, regretul, întunecarea. Trebuie să încerce să facă 
un efort de stăpânire de sine; chiar dacă nu vor reuşi chiar de la început, rezultatele vor 
veni încetul cu încetul; vor fi mândri de a fi fost capabili să învingă şi se vor simți mai 
puternici. 

Unii vor spune: “Dar cum să ne exersăm?” Nu este greu deloc, există atâtea ocazii 
în care tinerii se întâlnesc: pe stradă, la serviciu, la petreceri, în excursii, la diferite întâlniri, 
pe plajă... Şi atunci, este firesc să simtă câteodată un elan trezindu-se în ei. Dar în loc să 
facă tot ce le stă în putință pentru a-şi satisfacă cât mai grabnic dorințele, de ce să nu ia 
hotărârea să reziste şi să facă un efort de sublimare? Da, să ia energia care s-a trezit în ei şi 
să o ridice până la Cer, până la Mama Divină, până la Tatăl Ceresc... Făcând aceste 
exerciții timp îndelungat, vor ajunge cu timpul să dea acestor energii o cu totul altă 
orientare şi să simtă ceea ce este cu adevărat dragostea spirituală. 

Amintiţi-vă, de asemenea, ceea ce v-am spus despre sacrificiu: că este periculos să 
renunțaţi la ceva: la un obiect, la o obişnuință, la o dorință, fără a le înlocui cu altceva, un 
alt obiect, o altă obişnuinţă, o altă dorință. De aceea dragostea nu trebuie niciodată 
refulată, ci trebuie înlocuit obiectul dragostei cu altul mai vast, mai luminos. 

Să luăm un exemplu: un bărbat iubeşte o femeie şi crede că nu se poate lipsi de ea. 
Dar această femeie nu este liberă, sau chiar el însuşi este însurat, şi deci nu pot trăi 
împreună fără ca aceasta să producă mari perturbări într-o familie. Cum va putea el să 
învingă această dorință? Foarte simplu, tot cu ajutorul femeilor: în loc să se limiteze la o 
singură femeie, trebuie să ia hotărârea în ininma lui, în sufletul lui, de a iubi în acelaşi timp 
toate femeile. Va fi atunci atât de ocupat încât nu va mai avea timp să se țină nici măcar 
după una singură şi astfel toate femeile îl vor salva. 

Bineînţeles că aceeaşi metodă este valabilă şi în cazul unei femei. Este necesar să vă 
deprindeți să realizați această lărgire a conştiinţei, altfel veți rămâne mereu împărțiți, în 
conflict cu voi înşivă. Şi chiar dacă aţi pierdut ființa iubită, dacă ea v-a părăsit sau a 
murit... nu trebuie să o înlocuiţi cu alta, căci riscaţi să o pierdeţi şi pe aceasta, ci înlocuiți-o 
cu o mare dragoste îndreptată spre ceva ceresc, divin. 

Atunci calmul, liniştea se vor restabili în voi pentru că vidul vostru interior se va umple cu 
prisosință. Bineînţeles că, cu toate că este de dorit ca toată lumea să depună eforturi în 


acest sens, nu îi este dat oricui să poată să stăpânească cu adevărat forța sexuală pentru a 
întâlni dragostea superioară. De aceea, înainte de a vă avânta într-o astfel de încercare este 
bine să vă analizați şi să vă cunoaşteţi cât mai bine. Dacă simţiți că aveţi încă mare nevoie 
de plăcerile fizice, este de preferat să nu încercaţi să renunțaţi brusc la ele, căci astfel va fi 
mai rău. Dar dacă 

ați evoluat deja şi simţiți nevoia de a avea trăiri mai subtile, mai spirituale, de a înţelege 
splendoarea lumii divine şi de a ajuta oamenii cu dragostea voastră, puteți alege acest 
drum. Dar, vă repet, el nu este pentru toată lumea şi eu nu sfătuiesc pe oricine să apuce pe 
acest drum, pentru că eu cunosc bine toate inconvenientele care pot să se producă. Ce se 
va întâmpla, de exemplu în cupluri, dacă unul din cei doi se va decide pentru a trăi o 
dragoste mai spirituală, în timp ce celălalt nu se poate lipsi de plăcerea fizică şi face din 
asta o tragedie? Bineînţeles că eu voi fi cel vinovat. Ştiu că este un mare risc să vă vorbesc 
aşa cum am făcut-o, sunt obligat însă să dau învățături celor care vor să evolueze şi sunt 
conştient de pericolul la care mă expun de a fi greşit înțeles şi de a-mi atrage ostilități. 

Eu cer doar tuturor celor care mă ascultă să încerce să înțeleagă adevărul spuselor 

mele, să înțeleagă mai ales că nu am intenția de a strica familiile, ci doar aceea de a lărgi 
din ce în ce mai mult conştiinţa atât a bărbaţilor cât şi a femeilor. 
Dacă concepţia uzuală pe care unii oameni o au despre dragoste ar da rezultate bune, n-aş 
avea nimc de spus. Dar priviţi puţin cum se petrec lucrurile: drame, sinucideri, crime, 
divorțţuri... şi chiar atunci când doi sunt împreună, deseori ei se gândesc unul la amantă, 
celălalt la amantul pe care îi au sau pe care le-ar plăcea să îi aibe. Aparent îşi sunt fideli 
unul altuia, dar în interiorul lor sunt pe cale să se înşele. 

De aceea, chiar atunci când cineva nu se simte încă în stare să trăiască fazele 
elevate ale dragostei, el trebuie totuşi să încerce să îmbunătățească ceva în felul lui de a 
iubi. Vă voi da o comparaţie. Aveţi în fața voastră două sticle. Să presupunem că una 
reprezintă bărbatul şi cealaltă femeia. Cum fiecare din ei nu conteneşte să extragă din 
celălalt, foarte repede ambele sticle se vor goli şi nu mai rămâne decât ca ele să fie 
aruncate pentru a fi apoi înlocuite. Aceasta este ceea ce se petrece în concepția obişnuită 
privitoare la dragoste: se bea dintr-o sticlă care are un conţinut limitat şi când ea s-a golit, 
este aruncată. Cum trebuie făcut pentru ca aceste “sticle” să nu se golească niciodată? 
Este necesar ca fiecare dintre ele să fie legată la Izvorul 

infinit al dragostei: atunci nimic nu le va putea epuiza, ele vor fi mereu pline, alimentate 
pentru totdeauna de către apa Izvorului. 

Aceasta înseamnă că, în loc să vă opriți asupra a ceea ce este superficial la o femeie 
sau la un bărbat, să îi iubiți spiritul, sufletul şi astfel să vă conectaţi la ceva viu, ceva ce 
este deja legat la Izvor, la Dumnezeu. Astfel, dragostea voastră va dura pentru totdeauna: 
chiar şi atunci când veți îmbătrâni, ridați, veţi continua să vă iubiţi, căci nu ați iubit trupul, 
ci o ființă care este reflectarea Divinităţii. Prin femeie, bărbatul o caută de fapt pe Mama 
Divină, el se ridică până la ea pentru a primi energii, lumină, bucurie. Prin bărbat, femeia 
se ridică până la Tatăl Ceresc.. şi în acest fel dragostea lor nu va lua niciodată sfârşit. Dar 
dacă bărbatul şi femeia se mulţumesc să se caute în planurile inferioare, să nu se mire dacă 
vor fi repede decepționaţi. Este normal, cum ar putea dragostea să dăinuiască când dincolo 
de trup nu mai există nimic altceva bun şi frumos de iubit? 

Priviţi cum se petrec lucrurile în natură: tot ceea ce este întunecat, murdar, impur, 
are tendinţa de a se acumula în partea de jos şi ceea ce este pur se ridică deasupra. La fel 


se petrec lucrurile şi în ființa umană: şi în el tot ceea ce este grosier se adună în părțile 
inferioare, în timp ce tot ce este uşor, pur, luminos, urcă către cap. De aceea ochii, 
urechile, gura, nasul, creierul sunt aşezate în partea superioară, în timp ce alte funcții sunt 
plasate în partea inferioară. Acestor două părți fizice ale omului îi corespund cele două 
naturi ale sale, inferioară şi superioară: personalitatea şi individualitatea. Dragostea 
manifestată de personalitate, care nu se gândeşte 

decât să 1a, să se ghiftuiască, este îmbâcsită cu elemente grosiere şi întunecate. 

În timp ce dragostea manifestată de individualitate conţine elemente de generozitate, de 
dezinteres, este pură şi luminoasă... 

Prin dragostea lor egoistă şi senzuală, oamenii îşi transmit tot felul de elemente 
întunecate care îi împiedică să vadă limpede şi să simtă senzațiile celeste. Bineînţeles, sunt 
liberi, se pot lăsa în voia tuturor poftelor lor, dar nu este în interesul lor! Dacă Iniţiaţii au 
dat reguli şi prescripții, n-au făcut-o pentru a le interzice plăcerile dragostei, ci pentru a-i 
împiedica să coboare prea jos în stări de conştiinţă inferioare, acolo unde nu vor mai putea 
primi nimic din binefacerile şi minunile lumii divine. 

De acum înainte, încercați să faceți eforturi pentru a înțelege această filozofie 
sublimă, căci ea este singura care îi învață pe bărbaţi şi pe femei cum să-şi utilizeze toate 
aceste elanuri pe care şi le dau unii altora, toată această minune, fericire de a se contempla 
pentru a fi mereu inspirați şi pentru a deveni nişte genii, nişte divinități. 

Dar toate acestea nu le veţi înţelege cu adevărat decât după ce le veți înțelege întâi 
înăuntrul vostru prin meditații şi prin modificări interioare. Când veţi fi reuşit, vă veți afla 
în posesia tuturor bogățiilor pe care natura vi le-a pregătit, le veţi putea folosi cu tot atâta 
precizie ca şi cum v-aţi afla într-un laborator: veţi şti să folosiți elementele şi forțele pentru 
propria voastră regenerare, iluminare şi pentru cea a lumii întregi. 


